text: 8Έγγραφο ελέγχου1. Οι γραμμές που αναφέρονται στο άρθρο 18, παράγραφος 1 της συμφωνίας εκτελούνται με την κάλυψη εγγράφου ελέγχου (φύλλο πορείας).2. Οι μεταφορείς που εκτελούν έκτακτες γραμμές πρέπει να συμπληρώνουν το φύλλο πορείας πριν από κάθε ταξίδι.3. Τα βιβλιάρια φύλλων πορείας εκδίδονται από τις αρμόδιες αρχές της Ελβετίας και του κράτους μέλους της Κοινότητας στο οποίο είναι εγκατεστημένος ο μεταφορέας ή από οργανισμούς που έχουν υποδειχθεί από τις εν λόγω αρχές.4. Το υπόδειγμα του εγγράφου ελέγχου, καθώς και οι τρόποι χρήσης του, καθορίζονται από τον κανονισμό (ΕΚ) αριθ. 2121/98.Άρθρο 9ΒεβαίωσηΗ βεβαίωση που προβλέπεται στο άρθρο 18, παράγραφος 6 της συμφωνίας εκδίδεται από την αρμόδια αρχή της Ελβετίας ή του κράτους μέλους της Κοινότητας όπου είναι ταξινομημένο το όχημα.Η βεβαίωση είναι σύμφωνη προς το υπόδειγμα που ορίζει ο κανονισμός (ΕΚ) αριθ. 2121/98.Τμήμα ΙΙΙΕΛΕΓΧΟΙ ΚΑΙ ΚΥΡΩΣΕΙΣΆρθρο 10Τίτλοι μεταφοράς1. Οι επιβάτες που χρησιμοποιούν μια τακτική γραμμή, εξαιρέσει των ειδικών τακτικών γραμμών, πρέπει να είναι εφοδιασμένοι, καθόλη τη διάρκεια του ταξιδίου, με τίτλο μεταφοράς, ατομικό ή συλλογικό, ο οποίος αναφέρει:- τα σημεία αναχώρησης και προορισμού και, ενδεχομένως, την επιστροφή,- τη διάρκεια ισχύος του τίτλου μεταφοράς,- την τιμή της μεταφοράς.2. Ο τίτλος μεταφοράς που προβλέπεται στην παράγραφο 1 πρέπει να επιδεικνύεται εφόσον το ζητήσουν οι ελεγκτές.Άρθρο 11Έλεγχοι καθ' οδόν και στις επιχειρήσεις1. Στην περίπτωση των μεταφορών για λογαριασμό τρίτου, πρέπει να υπάρχει στο όχημα και να επιδεικνύεται στους ελεγκτές, εφόσον το ζητήσουν, επικυρωμένο φωτοαντίγραφο της κοινοτικής άδειας για τους κοινοτικούς μεταφορείς ή της παρεμφερούς ελβετικής άδειας για τους ελβετούς μεταφορείς, καθώς και, αναλόγως του είδους δρομολογίου, η άδεια (ή επικυρωμένο αντίγραφό της) ή το φύλλο πορείας.Στην περίπτωση των μεταφορών για ίδιο λογαριασμό, πρέπει να υπάρχει στο όχημα και να επιδεικνύεται στους ελεγκτές, εφόσον το ζητήσουν, η βεβαίωση (ή επικυρωμένο αντίγραφό της).Στην περίπτωση που τα δρομολόγια που αναφέρονται στο άρθρο 18, παράγραφος 2 της συμφωνίας, η σύμβαση ή δεόντως επικυρωμένο αντίγραφο αυτής αντικαθιστούν το έγγραφο ελέγχου.2. Οι μεταφορείς που εκμεταλλεύονται τα πούλμαν και τα λεωφορεία που χρησιμοποιούνται στις διεθνείς μεταφορές επιβατών επιτρέπουν κάθε έλεγχο με σκοπό να εξασφαλιστεί ότι οι μεταφορές πραγματοποιούνται ορθά, ιδίως σε ό,τι αφορά το χρόνο οδήγησης και ανάπαυσης.Άρθρο 12Αμοιβαία συνδρομή1. Κατόπιν αίτησης, οι αρμόδιες αρχές των συμβαλλομένων μερών κοινοποιούν αμοιβαία όλες τις χρήσιμες πληροφορίες που διαθέτουν σχετικά με:- τις παραβιάσεις της παρούσας συμφωνίας, καθώς και των υπολοίπων κανόνων που ισχύουν για τα δρομολόγια διεθνών μεταφορών επιβατών που πραγματοποιούνται με πούλμαν και λεωφορεία, οι οποίες διαπράττονται στο έδαφός τους από μεταφορέα του άλλου συμβαλλόμενου μέρους, καθώς και τις ισχύουσες κυρώσεις,- τις κυρώσεις που ισχύουν για τους μεταφορείς τους για τις παραβιάσεις που διαπράττονται στο έδαφος του άλλου συμβαλλόμενου μέρους.2. Οι αρμόδιες αρχές του συμβαλλόμενου μέρους εγκατάστασης του μεταφορέα ανακαλούν την κοινοτική άδεια ή την παρεμφερή ελβετική άδεια για τους ελβετούς μεταφορείς όταν ο κάτοχος:- δεν πληροί τους όρους που προβλέπονται στο άρθρο 17 παράγραφος 1 της συμφωνίας,- έχει παράσχει ανακριβείς πληροφορίες σε ό,τι αφορά τα δεδομένα που ήταν αναγκαία για την έκδοση της κοινοτικής αδείας ή της αντίστοιχης ελβετικής αδείας για τους ελβετούς μεταφορείς.3. Η εκδίδουσα αρχή ανακαλεί την άδεια εφόσον ο κάτοχος


text: δεν πληροί πλέον τους όρους που καθόρισαν την έκδοση της εν λόγω αδείας βάσει της παρούσας συμφωνίας, και ιδίως εφόσον το έχουν ζητήσει οι αρμόδιες αρχές του συμβαλλομένου μέρους όπου είναι εγκατεστημένος ο μεταφορέας. Η εκδίδουσα αρχή ειδοποιεί αμέσως τις αρμόδιες αρχές του άλλου συμβαλλόμενου μέρους.4. Σε περίπτωση σοβαρής παράβασης ή παραβάσεων ελάσσονος σημασίας κατ' επανάληψη των κανονισμών σχετικά με τις μεταφορές σε ό,τι αφορά την οδική ασφάλεια, ιδίως σε ό,τι αφορά τα πρότυπα που ισχύουν για τα οχήματα, το χρόνο οδήγησης και ανάπαυσης των οδηγών και την εκτέλεση χωρίς άδεια παράλληλων ή προσωρινών δρομολογίων που προβλέπονται στο άρθρο 1 σημείο 2.1, οι αρμόδιες αρχές του συμβαλλόμενου μέρους εγκατάστασης του μεταφορέα που διέπραξε την παραβίαση μπορούν να προβούν ιδίως στην ανάκληση της κοινοτικής αδείας ή της αντίστοιχης ελβετικής αδείας για τους ελβετούς μεταφορείς ή σε προσωρινή ή/και μερική ανάκληση των επικυρωμένων εγγράφων της κοινοτικής αδείας ή της αντίστοιχης ελβετικής αδείας για τους ελβετούς μεταφορείς.Οι εν λόγω κυρώσεις καθορίζονται συναρτήσει της σοβαρότητας της παράβασης που διαπράχτηκε από τον κάτοχο της κοινοτικής αδείας ή της αντίστοιχης ελβετικής αδείας για τους ελβετούς μεταφορείς και συναρτήσει του συνολικού αριθμού αντιγράφων που διαθέτει για διεθνή κυκλοφορία.(1) Κανονισμός (ΕΚ) αριθ. 2121/98 της Επιτροπής της 2ας Οκτωβρίου 1998 σχετικά με τους τρόπους εφαρμογής των κανονισμών (ΕΟΚ) αριθ. 684/92 και (ΕΚ) αριθ. 12/98 του Συμβουλίου που αφορούν τα έγγραφα για τις μεταφορές επιβατών που πραγματοποιούνται με πούλμαν και λεωφορεία (ΕΕ L 268 της 3.10.1998, σ. 10).(2) RS/SR/744.11.ΠΑΡΑΡΤΗΜΑ 8ΚΑΤΑΛΟΓΟΣ ΤΩΝ ΔΙΑΤΑΞΕΩΝ ΠΟΥ ΠΕΡΙΛΑΜΒΑΝΟΝΤΑΙ ΣΤΙΣ ΔΙΜΕΡΕΙΣ ΣΥΜΦΩΝΙΕΣ ΟΔΙΚΩΝ ΜΕΤΑΦΟΡΩΝ ΠΟΥ ΕΧΟΥΝ ΣΥΝΑΦΘΕΙ ΑΠΟ ΤΗΝ ΕΛΒΕΤΙΑ ΜΕ ΤΑ ΔΙΑΦΟΡΑ ΚΡΑΤΗ ΜΕΛΗ ΤΗΣ ΚΟΙΝΟΤΗΤΑΣ ΓΙΑ ΤΗ ΧΟΡΗΓΗΣΗ ΑΔΕΙΩΝ ΜΕΤΑΦΟΡΑΣ ΕΠΙΒΑΤΩΝ ΣΕ ΤΡΙΓΩΝΙΚΗ ΚΥΚΛΟΦΟΡΙΑΣ>ΘΕΣΗ ΠΙΝΑΚΑ>ΠΑΡΑΡΤΗΜΑ 9ΠΑΡΑΡΤΗΜΑ ΓΙΑ ΤΗΝ ΠΟΙΟΤΗΤΑ ΤΩΝ ΔΡΟΜΟΛΟΓΙΩΝ ΣΙΔΗΡΟΔΡΟΜΙΚΩΝ ΚΑΙ ΣΥΝΔΥΑΣΜΕΝΩΝ ΜΕΤΑΦΟΡΩΝΣε περίπτωση που η Ελβετία θελήσει να προσφύγει στα μέτρα διασφάλισης που προβλέπονται στο άρθρο 46 της συμφωνίας, πρέπει να πληρούνται οι κάτωθι όροι.1. Η μέση τιμή σιδηροδρομικής ή συνδυασμένης μεταφοράς μέσω της Ελβετίας δεν είναι ανώτερη του κόστους για ένα όχημα μέγιστου επιτρεπόμενου βάρους 40 τόνων σε διαδρομή 300 χλμ. μέσω των Άλπεων. Συγκεκριμένα, η μέση ισχύουσα τιμή για τη συνοδευόμενη συνδυασμένη μεταφορά ("κυλιόμενη οδός") δεν είναι ανώτερη του κόστους οδικής μεταφοράς (οδικά τέλη και διάφορα έξοδα).2. Η Ελβετία έχει λάβει μέτρα για να ενισχύσει την ανταγωνιστικότητα των συνδυασμένων μεταφορών και των σιδηροδρομικών μεταφορών εμπορευμάτων μέσω του εδάφους της Ελβετίας.3. Οι παράμετροι που χρησιμοποιούνται για να αξιολογηθεί η ανταγωνιστικότητα των σιδηροδρομικών μεταφορών εμπορευμάτων και των συνδυασμένων μεταφορών περιλαμβάνουν τουλάχιστον:- την αντιστοιχία των ωραρίων και της ταχύτητας με τις ανάγκες των χρηστών,- το επίπεδο ευθύνης και εγγύησης που εξασφαλίζεται για το δρομολόγιο,- την τήρηση των δεσμεύσεων για την ποιότητα του δρομολογίου και τις αντισταθμίσεις για τους χρήστες σε περίπτωση αθέτησης αυτών από τους ελβετούς φορείς εκμετάλλευσης,- τους όρους κράτησης των θέσεων.ΠΑΡΑΡΤΗΜΑ 10ΤΡΟΠΟΙ ΕΦΑΡΜΟΓΗΣ ΤΩΝ ΤΕΛΩΝ ΠΟΥ ΠΡΟΒΛΕΠΟΝΤΑΙ ΣΤΟ ΑΡΘΡΟ 40Με την επιφύλαξη των διατάξεων που προβλέπονται στις παραγράφους 3β και 5 του άρθρου 40, τα τέλη που προβλέπονται στο άρθρο 40 εφαρμόζονται ως εξής:(α) για τις μεταφορές με διαδρομή στην Ελβετία, της οποίας η απόσταση είναι κατώτερη ή ανώτερη

type: contracts

jurisdiction: EU


text: των 300 km, τα τέλη τροποποιούνται αναλόγως για να ληφθεί υπόψη ο λόγος της πραγματικά διανυόμενης απόστασης στην Ελβετία·(β) τα τέλη είναι ανάλογα της κατηγορίας βάρους του οχήματος.Τελική πράξηΟι πληρεξούσιοι:της ΕΥΡΩΠΑΪΚΗΣ ΚΟΙΝΟΤΗΤΑΣ,καιτης ΕΛΒΕΤΙΚΗΣ ΣΥΝΟΜΟΣΠΟΝΔΙΑΣ,συνελθόντες στο Λουξεμβούργο την εικοστή πρώτη Ιουνίου χίλια εννιακόσια ενενήντα εννέα για την υπογραφή της Συμφωνίας μεταξύ της Ευρωπαϊκής Κοινότητας και της ελβετικής συνομοσπονδίας σχετικά με τις σιδηροδρομικές και οδικές μεταφορές εμπορευμάτων και επιβατών, ενέκριναν τις κατωτέρω κοινές δηλώσεις που επισυνάπτονται στην παρούσα Τελική Πράξη:- Κοινή δήλωση σχετικά με το άρθρο 38 παράγραφος 6,- Κοινή δήλωση σχετικά με μελλοντικές συμπληρωματικές διαπραγματεύσεις.Σημείωσαν επίσης τις εξής δηλώσεις που επισυνάπτονται στην παρούσα Τελική Πράξη:- Δήλωση για τη συμμετοχή της Ελβετίας στις επιτροπές,- Δήλωση της Ελβετίας σχετικά με τη χρησιμοποίηση των ποσοστώσεων (40 τόνοι),- Δήλωση της Ευρωπαϊκής Κοινότητας σχετικά με τη χρησιμοποίηση των ποσοστώσεων (40 τόνοι),- Δήλωση της Ελβετίας σχετικά με το άρθρο 40 παράγραφος 4,- Δήλωση της Ελβετίας σχετικά με τη διευκόλυνση των τελωνειακών διαδικασιών (άρθρο 43, παράγραφος 1).Hecho en Luxemburgo, el ventiuno de junio de mil novecientos noventa y nueve.Udfærdiget i Luxembourg den enogtyvende juni nitten hundrede og nioghalvfems.Geschehen zu Luxemburg am einundzwanzigsten Juni neunzehnhundertneunundneunzig.Έγινε στο Λουξεμβούργο, στις είκοσι μία Ιουνίου χίλια εννιακόσια ενενήντα εννέα.Done at Luxembourg on the twenty-first day of June in the year one thousand nine hundred and ninety-nine.Fait à Luxembourg, le vingt-et-un juin mil neuf cent quatre-vingt dix-neuf.Fatto a Lussemburgo, addì ventuno giugno millenovecentonovantanove.Gedaan te Luxemburg, de eenentwintigste juni negentienhonderd negenennegentig.Feito em Luxemburgo, em vinte e um de Junho de mil novecentos e noventa e nove.Tehty Luxemburgissa kahdentenakymmenentenäensimmäisenä päivänä kesäkuuta vuonna tuhatyhdeksänsataayhdeksänkymmentäyhdeksän.Som skedde i Luxemburg den tjugoförsta juni nittonhundranittionio.Por la Comunidad Europea/For Det Europæiske Fællesskab/Für die Europäische Gemeinschaft/Για την Ευρωπαϊκή Κοινότητα/For the European Community/Pour la Communauté européenne/Per la Comunità europea/Voor de Europese Gemeenschap/Pela Comunidade Europeia/Euroopan yhteisön puolesta/På Europeiska gemenskapens vägnar>PIC FILE= "L_2002114EL.012901.TIF">>PIC FILE= "L_2002114EL.012902.TIF">Por la Confederación SuizaFor Det Schweiziske EdsforbundFür der Schweizerischen EidgenossenschaftΓια την Ελβετική ΣυνομοσπονδίαFor the Swiss ConfederationPour la Confédération suissePer la Confederazione svizzeraVoor de Zwitserse BondsstaatPela Confederação SuíçaSveitsin valaliiton puolestaPå Schweiziska Edsförbundets vägnar>PIC FILE= "L_2002114EL.012903.TIF">>PIC FILE= "L_2002114EL.012904.TIF">ΚΟΙΝΗ ΔΗΛΩΣΗσχετικά με το άρθρο 38, παράγραφος 6Τα συμβαλλόμενα μέρη δηλώνουν ότι οι διατάξεις του άρθρου 38, παράγραφος 6, δεν προδικάζουν την εφαρμογή, στο πλαίσιο του ομοσπονδιακού ελβετικού συστήματος, των μέσων που υπάγονται στο ομοσπονδιακό οικονομικό εξισωτικό σύστημα.ΚΟΙΝΗ ΔΗΛΩΣΗσχετικά με μελλοντικές συμπληρωματικές διαπραγματεύσειςΗ Ευρωπαϊκή Κοινότητα και η Ελβετική Συνομοσπονδία δηλώνουν την πρόθεσή τους να αρχίσουν διαπραγματεύσεις με σκοπό τη σύναψη συμφωνιών στους τομείς κοινού ενδιαφέροντος όπως η ενημέρωση του πρωτοκόλλου 2 της συμφωνίας ελεύθερων συναλλαγών του 1972, η συμμετοχή της Ελβετίας σε ορισμένα κοινοτικά προγράμματα για την κατάρτιση, τους νέους, τα μέσα μαζικής ενημέρωσης, τις στατιστικές και το περιβάλλον. Αυτές οι διαπραγματεύσεις θα πρέπει να προετοιμασθούν γρήγορα, μετά το πέρας των σημερινών διμερών διαπραγματεύσεων.ΔΗΛΩΣΗσχετικά με τη συμμετοχή της Ελβετίας στις ΕπιτροπέςΤο Συμβούλιο συμφωνεί να συμμετέχουν οι εκπρόσωποι της Ελβετίας ως παρατηρητές και για τα σημεία που τους αφορούν, στις συνεδριάσεις των ακόλουθων επιτροπών και ομάδων εμπειρογνωμόνων:- Επιτροπές προγραμμάτων για την έρευνα· συμπεριλαμβανομένης της επιτροπής επιστημονικής και τεχνικής έρευνας (CREST),- Διοικητική επιτροπή για την κοινωνική ασφάλιση των εργαζομένων


text: μεταναστών,- Ομάδα συντονισμού για την αμοιβαία αναγνώριση των διπλωμάτων ανωτάτης εκπαίδευσης,- Συμβουλευτικές επιτροπές για τις αεροπορικές οδούς και για την εφαρμογή των κανόνων του ανταγωνισμού στον τομέα των αεροπορικών μεταφορών.Αυτές οι επιτροπές συνέρχονται χωρίς την παρουσία των αντιπροσώπων της Ελβετίας κατά τις ψηφοφορίες.Όσον αφορά τις άλλες επιτροπές που ασχολούνται με τους τομείς που καλύπτονται από τις παρούσες συμφωνίες και για τους οποίους η Ελβετία είτε μετέφερε το κοινοτικό κεκτημένο είτε το εφαρμόζει κατ' αντιστοιχία, η Επιτροπή θα ζητήσει τη γνώμη εμπειρογνωμόνων της Ελβετίας σύμφωνα με τον τύπο του άρθρου 100 της συμφωνίας ΕΟΧ.ΔΗΛΩΣΗ ΤΗΣ ΕΚσχετικά με τη χρησιμοποίηση των ποσοστώσεων (40 τόνοι)Η Ελβετία δηλώνει ότι το 50 % κατά ανώτατο όριο των ποσοστώσεων που προβλέπονται στο άρθρο 8 της συμφωνίας για τα ελβετικά οχήματα των οποίων το συνολικό πραγματικό βάρος με φορτίο δεν υπερβαίνει τους 40 τόνους, θα χρησιμοποιείται για μεταφορές εισαγωγών, εξαγωγών ή διαμετακόμισης.ΔΗΛΩΣΗ ΤΗΣ ΕΚσχετικά με τη χρησιμοποίηση των ποσοστώσεων (40 τόνοι)Η Κοινότητα δηλώνει ότι, σύμφωνα με τις τρέχουσες εκτιμήσεις της, θεωρεί ότι το 50 % περίπου των ποσοστώσεών της βάσει του άρθρου 8 θα χρησιμοποιείται για τις διμερείς μεταφορές.ΔΗΛΩΣΗ ΤΗΣ ΕΛΒΕΤΙΑΣσχετικά με το άρθρο 40, παράγραφος 4Η Ελβετία δηλώνει, σε σχέση με την εφαρμογή των τελών που αναφέρονται στην παράγραφο 4 του άρθρου 40 της συμφωνίας, ότι θα καθορίσει τα πραγματικά τέλη που εισπράττονται μέχρι το άνοιγμα της πρώτης βασικής σήραγγας, ή την 1η Ιανουαρίου 2008 ανάλογα με το ποια ημερομηνία είναι πρώτη, σε επίπεδο κατώτερο του ανώτερου επιτρεπόμενου ποσού στο πλαίσιο αυτής της διάταξης. Η Ελβετία προτίθεται, βάσει του τρέχοντος προγραμματισμού, να καθορίσει το επίπεδο το 2005, 2006 και 2007 σε 292,50 CHF κατά μέσον όρο και σε 350 ελβετικά φράγκα ως ανώτατο όριο.ΔΗΛΩΣΗ ΤΗΣ ΕΛΒΕΤΙΑΣσχετικά με τη διευκόλυνση των τελωνειακών διατυπώσεων (άρθρο 43, παράγραφος 1)Για να διευκολυνθεί ο εκτελωνισμός σε σημεία οδικής διέλευσης συνόρων μεταξύ της Ένωσης και της Ελβετίας, η Ελβετία συμφώνησε να λάβει τα ακόλουθα μέτρα τα οποία θα συμφωνηθούν κατά προτεραιότητα, το 1999, στην μεικτή επιτροπή που δημιουργήθηκε βάσει της συμφωνίας του 1992:- να εξασφαλίσει, σε συνεργασία με τα τελωνεία των γειτονικών χωρών, ότι οι ώρες λειτουργίας των τελωνείων στα σημαντικότερα σημεία διέλευσης των συνόρων, είναι αρκετές ώστε να επιτραπεί στα φορτηγά να αρχίσουν το ταξείδι τους στο έδαφος της Ελβετίας αμέσως μόλις λήξει η απαγόρευση κυκλοφορίας της νύχτας ή να συνεχίσουν το ταξείδι τους μέχρι να αρχίσει η απαγόρευση. Αν χρειαστεί, μπορεί να εισπραχθεί επιπλέον τέλος γι' αυτόν τον σκοπό που θα αντανακλά το επιπλέον κόστος. Αυτό το τέλος, ωστόσο, δεν πρέπει να υπερβαίνει τα 8 ελβετικά φράγκα·- να καθοριστεί, μέχρι την 1η Ιανουαρίου 2000, και να διατηρηθεί εν συνεχεία, σε συνεργασία με τις τελωνειακές αρχές των γειτονικών χωρών, χρονική περίοδος διέλευσης συνόρων 30 λεπτών για τα φορτηγά για κάθε διέλευση συνόρων μεταξύ της Ελβετίας και της Ένωσης (που θα υπολογίζεται από την στιγμή εισόδου στο πρώτο τελωνείο μέχρι την έξοδο από το δεύτερο).Ενημέρωση σχετικά με την έναρξη ισχύος των επτά συμφωνιών με την Ελβετική Ομοσπονδία στους εξής τομείς: ελεύθερη κυκλοφορία των προσώπων, αεροπορικές και χερσαίες μεταφορές, δημόσιες συμβάσεις, επιστημονική και


text: τεχνολογική συνεργασία, αμοιβαία αναγνώριση σχετικά με την αξιολόγηση της πιστότητας και εμπορία γεωργικών προϊόντωνΣτις 17 Απριλίου 2002 κοινοποιήθηκε οριστικά η ολοκλήρωση των διαδικασιών που απαιτούνται για την έναρξη ισχύος των επτά συμφωνιών μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Ομοσπονδίας, αφετέρου, οι οποίες υπογράφηκαν στο Λουξεμβούργο στις 21 Ιουνίου 1999 και αφορούν τους εξής τομείς: ελεύθερη κυκλοφορία των προσώπων, αεροπορικές και χερσαίες μεταφορές, δημόσιες συμβάσεις, επιστημονική και τεχνολογική συνεργασία, αμοιβαία αναγνώριση σχετικά με την αξιολόγηση της πιστότητας και εμπορία γεωργικών προϊόντων. Ως εκ τούτου, οι εν λόγω συμφωνίες θα αρχίσουν να ισχύουν ταυτόχρονα την 1η Ιουνίου 2002.


text:
 29.3.2014
 EL
 Επίσημη Εφημερίδα της Ευρωπαϊκής Ένωσης
 L 97/21
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθούν στην τελευταία έκδοση του εγγράφου που αφορά την κατάσταση προσχώρησης στους κανονισμούς ΟΕΕ/ΗΕ, δηλαδή του εγγράφου TRANS/WP.29/343, που είναι διαθέσιμο στον ακόλουθο διαδικτυακό τόπο: http://www.unece.org/trans/main/wp29/wp29wgs/wp29gen/wp29fdocstts.html.
 Κανονισμός αριθ. 129 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΟΗΕ) — Ενιαίες διατάξεις σχετικά με την έγκριση ενισχυμένων συστημάτων συγκράτησης παιδιών που χρησιμοποιούνται σε μηχανοκίνητα οχήματα (ΕΣΣΠ)
 Ενσωματώνει όλο το έγκυρο κείμενο έως:
 Προσάρτημα 2 στην αρχική έκδοση του κανονισμού - Ημερομηνία έναρξης ισχύος: 10 Ιουνίου 2014
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμοί
 3.
 Αίτηση για έγκριση
 4.
 Σημάνσεις
 5.
 Έγκριση
 6.
 Γενικές προδιαγραφές
 7.
 Δοκιμές
 8.
 Πρακτικά δοκιμών έγκρισης τύπου και καταλληλότητας της παραγωγής
 9.
 Καταλληλότητα παραγωγής
 10.
 Συμμόρφωση της παραγωγής και δοκιμές ρουτίνας
 11.
 Τροποποίηση και επέκταση της έγκρισης συστήματος συγκράτησης παιδιών
 12.
 Κυρώσεις σε περίπτωση μη συμμόρφωσης της παραγωγής
 13.
 Οριστική παύση της παραγωγής
 14.
 Ενημέρωση των χρηστών
 15.
 Ονομασίες και διευθύνσεις των Τεχνικών Υπηρεσιών που είναι αρμόδιες για τη διεξαγωγή δοκιμών έγκρισης καθώς και των αρχών έγκρισης τύπου
 ΠΑΡΑΡΤΗΜΑΤΑ
 1
 Κοινοποίηση
 2
 Διάταξη του σήματος έγκρισης
 3
 Διάταξη συσκευών για τη δοκιμή αντοχής στη σκόνη
 4
 Δοκιμή διάβρωσης
 5
 Δοκιμή φθοράς με τριβή και μικροολίσθησης
 6
 Περιγραφή της άμαξας
 7
 Καμπύλη επιβράδυνσης ή επιτάχυνσης της άμαξας ως συνάρτηση του χρόνου
 8
 Περιγραφή των ομοιωμάτων
 9
 Δοκιμή μετωπικής πρόσκρουσης σε φράγμα
 10
 Διαδικασία δοκιμής οπίσθιας πρόσκρουσης
 11
 Καθεστώς έγκρισης τύπου (Διάγραμμα ροής κατά ISO 9002:2000)
 12
 Έλεγχος συμμόρφωσης της παραγωγής
 13
 Δοκιμή υλικού απορρόφησης ενέργειας
 14
 Μέθοδος καθορισμού περιοχής πρόσκρουσης κεφαλής διατάξεων με ερεισίνωτο και διατάξεων με μέτωπο προς τα πίσω καθορίζοντας το ελάχιστο μέγεθος των πλευρικών πτερύγων
 15
 Περιγραφή προσαρμογής μηχανισμών ρύθμισης που τοποθετούνται απευθείας στα συστήματα συγκράτησης παιδιών
 16
 Διάταξη δοκιμής αντοχής τυπικής πόρπης
 17
 Καθορισμός των κριτηρίων επιδόσεων
 18
 Γεωμετρικές διαστάσεις των συστημάτων συγκράτησης παιδιών i-Size
 19
 Εκτιμώμενοι όγκοι για τις διατάξεις παρεμπόδισης περιστροφής i-Size και τις βάσεις διατάξεων παρεμπόδισης περιστροφής
 20
 Ελάχιστος κατάλογος απαιτούμενων εγγράφων για την έγκριση
 21
 Διατάξεις εφαρμογής της φόρτισης
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός εφαρμόζεται (στη φάση 1) στα ολοκληρωμένα συστήματα συγκράτησης παιδιών ISOFIX (i-Size) παγκόσμιας αποδοχής και στα ολοκληρωμένα συστήματα συγκράτησης παιδιών «ISOFIX για ειδικά οχήματα» για παιδιά που μεταφέρονται με μηχανοκίνητα οχήματα.
 2. ΟΡΙΣΜΟΙ
 Για τους σκοπούς του παρόντος κανονισμού, νοούνται ως:
 2.1.
 «Σύστημα συγκράτησης παιδιών» (ΣΣΠ): διάταξη ικανή να χωρέσει ένα παιδί επιβάτη σε καθιστή ή ύπτια θέση. Είναι σχεδιασμένο κατά τρόπο ώστε να μειώνει τον κίνδυνο τραυματισμού του ατόμου που το χρησιμοποιεί σε περίπτωση σύγκρουσης ή απότομης επιβράδυνσης του οχήματος, περιορίζοντας τις δυνατότητες κίνησης του σώματος του παιδιού.
 2.2.
 «Τύπος συστήματος συγκράτησης παιδιών»: ένα σύστημα συγκράτησης παιδιών που δεν διαφέρει ουσιαστικά ως προς:
 Την κατηγορία στην οποία η συγκράτηση έχει έγκριση τύπου·
 Τον σχεδιασμό, το υλικό και την κατασκευή του συστήματος συγκράτησης παιδιών.
 Τα μετατρέψιμα ή αρθρωτά συστήματα συγκράτησης παιδιών θεωρείται ότι δεν διαφέρουν στον σχεδιασμό, στα


text:
υλικά και στην κατασκευή τους.
 2.3.
 «i-Size» (ολοκληρωμένα συστήματα συγκράτησης παιδιών ISOFIX, παγκόσμιας αποδοχής) είναι μια κατηγορία συστημάτων συγκράτησης παιδιών για χρήση σε όλα τα καθίσματα i-Size ενός οχήματος, όπως ορίζονται και εγκρίνονται σύμφωνα με τους κανονισμούς αριθ. 14 και 16.
 2.4.
 «Ολοκληρωμένα»: μια κατηγορία συστημάτων συγκράτησης παιδιών, στην οποία το παιδί συγκρατείται μόνο από τα στοιχεία που περιλαμβάνει το σύστημα συγκράτησης παιδιών (π.χ. ιμάντα ή ζώνη τύπου σαγής, προστατευτικό από τις κρούσεις, κ.λπ.), και όχι από μέσα που συνδέονται απευθείας με το όχημα (π.χ. ζώνη ασφαλείας).
 2.5.
 «ISOFIX»: ένα σύστημα που παρέχει μια μέθοδο σύνδεσης του συστήματος συγκράτησης παιδιών με το όχημα. Το σύστημα αυτό βασίζεται σε δύο αγκυρώσεις του οχήματος και σε δύο αντίστοιχα εξαρτήματα στερέωσης που υπάρχουν στο σύστημα συγκράτησης παιδιών, με ένα μέσο περιορισμού της μετατόπισης του συστήματος συγκράτησης παιδιών. Και οι τρεις αγκυρώσεις του οχήματος πρέπει να εγκρίνονται σύμφωνα με τον κανονισμό αριθ. 14.
 2.6.
 «Παγκόσμιας αποδοχής ΙSOFIX»: ένα σύστημα ISOFIX που περιλαμβάνει είτε ιμάντα άνω πρόσδεσης, είτε διάταξη παρεμπόδισης περιστροφής, για να περιορίζεται η μετατόπιση του συστήματος συγκράτησης παιδιών, το οποίο είναι προσδεδεμένο ή στηρίζεται στο αντίστοιχο όχημα.
 2.7.
 «ISOFIX για ειδικά οχήματα»: μια κατηγορία συστημάτων συγκράτησης παιδιών που συνδέεται με ειδικούς τύπους οχημάτων. Όλες οι αγκυρώσεις του οχήματος πρέπει να εγκρίνονται σύμφωνα με τον κανονισμό αριθ. 14. Αποτελεί επίσης μια ένδειξη για συστήματα συγκράτησης παιδιών που περιλαμβάνουν το ταμπλό ως ζώνη επαφής με το όχημα.
 2.8.
 «Μέγεθος»: το ανάστημα του παιδιού για το οποίο έχει σχεδιαστεί και εγκριθεί το σύστημα συγκράτησης παιδιών. Τα συστήματα συγκράτησης παιδιών μπορούν να καλύπτουν κάθε κλίμακα μεγέθους υπό την προϋπόθεση ότι πληρούνται όλες οι απαιτήσεις.
 2.9.
 «Προσανατολισμός»: η ένδειξη της κατεύθυνσης για την οποία έχει εγκριθεί η χρήση του συστήματος συγκράτησης παιδιών. Ισχύουν οι ακόλουθες διακρίσεις:
 α)
 «με μέτωπο προς τα εμπρός» σημαίνει την κατεύθυνση προς τη φυσιολογική κατεύθυνση πορείας του οχήματος·
 β)
 «με μέτωπο προς τα πίσω» σημαίνει την αντίθετη κατεύθυνση προς τη φυσιολογική κατεύθυνση πορείας του οχήματος·
 γ)
 «με μέτωπο προς τα πλάγια» σημαίνει την κάθετη κατεύθυνση προς τη φυσιολογική κατεύθυνση πορείας του οχήματος.
 2.10.
 «Σύστημα συγκράτησης ειδικών αναγκών»: ένα σύστημα συγκράτησης παιδιών που έχει σχεδιαστεί για παιδιά που έχουν ειδικές ανάγκες συνεπεία σωματικής ή νοητικής αναπηρίας· αυτός ο μηχανισμός μπορεί ιδίως να επιτρέπει επιπλέον διατάξεις συγκράτησης για οποιοδήποτε τμήμα του παιδιού, αλλά πρέπει να περιέχει τουλάχιστον ένα κύριο μέσο συγκράτησης που να πληροί τις προδιαγραφές του παρόντος κανονισμού.
 2.11.
 «Σύστημα αγκυρώσεων ISOFIX»: σύστημα αποτελούμενο από δύο κάτω αγκυρώσεις ISOFIX, σύμφωνα με τις απαιτήσεις του κανονισμού αριθ. 14, οι οποίες είναι σχεδιασμένες για τη στερέωση ενός συστήματος συγκράτησης παιδιών ISOFIX σε συνδυασμό με μια διάταξη αντιπεριστροφής.
 2.11.1. «Κάτω αγκύρωση ISOFIX»: μια άκαμπτη στρογγυλή, οριζόντια ράβδος διαμέτρου 6 mm, η οποία εκτείνεται από τη δομή του οχήματος ή το κάθισμα και χρησιμεύει για την υποδοχή και τη συγκράτηση ενός συστήματος συγκράτησης παιδιών ISOFIX με εξαρτήματα στερέωσης ISOFIX.
 2.11.2. «Εξάρτημα στερέωσης ISOFIX»: μία από τις δύο συνδέσεις που ικανοποιούν την απαίτηση του σημείου 6.3.3 του παρόντος κανονισμού, η οποία σύνδεση εκτείνεται από τη δομή του συστήματος συγκράτησης παιδιών


text:
ISOFIX και είναι συμβατή με τις κάτω αγκυρώσεις ISOFIX.
 2.12.
 «Διάταξη αντιπεριστροφής»: μια διάταξη που προορίζεται να περιορίζει την περιστροφή του συστήματος συγκράτησης παιδιών στη διάρκεια πρόσκρουσης του οχήματος και η οποία αποτελείται από:
 α)
 ιμάντα άνω σημείου πρόσδεσης· ή
 β)
 διάταξη παρεμπόδισης περιστροφής.
 που πληρούν τις απαιτήσεις του παρόντος κανονισμού και είναι προσαρμοσμένα σε ένα σύστημα αγκύρωσης ISOFIX και από άνω σημεία πρόσδεσης ISOFIX ή επιφάνεια επαφής με το δάπεδο του οχήματος που πληρούν τις απαιτήσεις του κανονισμού αριθ. 14.
 Η «διάταξη αντιπεριστροφής» για σύστημα συγκράτησης παιδιών «ISOFIX για ειδικά οχήματα» μπορεί να αποτελείται από ένα άνω σημείο πρόσδεσης, μία διάταξη παρεμπόδισης περιστροφής ή οποιοδήποτε άλλο μέσο που μπορεί να περιορίζει την περιστροφή.
 2.13.
 «Ιμάντας άνω σημείου πρόσδεσης ISOFIX»: ένας ιμάντας με πλέγμα (ή ισοδύναμη διάταξη) που εκτείνεται από το άνω τμήμα ενός συστήματος συγκράτησης παιδιών ISOFIX έως την αγκύρωση του άνω σημείου πρόσδεσης ISOFIX και ο οποίος είναι εφοδιασμένος με μια διάταξη ρύθμισης, μια διάταξη χαλάρωσης της τάσης και έναν σύνδεσμο του άνω σημείου πρόσδεσης ISOFIX.
 2.13.1. «Αγκύρωση άνω σημείου πρόσδεσης ISOFIX»: χαρακτηριστικό στοιχείο, που πληροί τις απαιτήσεις του κανονισμού αριθ. 14, όπως μια ράβδος, το οποίο βρίσκεται σε καθορισμένο σημείο, είναι σχεδιασμένο για την υποδοχή συνδέσμου του άνω σημείου πρόσδεσης ISOFIX και μεταφέρει τη δύναμη συγκράτησης στη δομή του οχήματος.
 2.13.2. «Σύνδεσμος του άνω σημείου πρόσδεσης ISOFIX»: μια διάταξη που προορίζεται για στερέωση σε μια αγκύρωση του άνω σημείου πρόσδεσης ISOFIX.
 2.13.3. «Άγκιστρο του άνω σημείου πρόσδεσης ISOFIX»: ένας σύνδεσμος του άνω σημείου πρόσδεσης ISOFIX, ο οποίος χρησιμοποιείται κατά κανόνα για την προσάρτηση ενός ιμάντα του άνω σημείου πρόσδεσης ISOFIX στην αγκύρωση του άνω σημείου πρόσδεσης ISOFIX, όπως υποδεικνύεται στο σχήμα 3 του κανονισμού αριθ. 14.
 2.13.4. «Εξάρτημα στερέωσης του άνω σημείου πρόσδεσης ISOFIX»: μια διάταξη ασφάλισης του ιμάντα του άνω σημείου πρόσδεσης ISOFIX στο σύστημα συγκράτησης παιδιών ISOFIX.
 2.14.
 «Διάταξη χαλάρωσης της τάσης»: ένα σύστημα το οποίο καθιστά εφικτή την απελευθέρωση της διάταξης που ρυθμίζει και διατηρεί την τάση του ιμάντα του άνω σημείου πρόσδεσης ISOFIX.
 2.15.
 «Διάταξη παρεμπόδισης περιστροφής»: μια διάταξη αντι–περιστροφής, μόνιμα στερεωμένη σε σύστημα συγκράτησης παιδιών, μέσω της οποίας η δομή του οχήματος εξισορροπεί το φορτίο που ασκείται στο σύστημα συγκράτησης παιδιών. Η διάταξη παρεμπόδισης περιστροφής μπορεί να είναι ρυθμιζόμενη κατά μήκος (διεύθυνση Ζ) και μπορεί να είναι επιπλέον ρυθμιζόμενη σε άλλες διευθύνσεις.
 2.15.1. «Βάση διάταξης παρεμπόδισης περιστροφής»: ένα ή περισσότερα μέρη της διάταξης παρεμπόδισης περιστροφής του συστήματος συγκράτησης παιδιών που προορίζεται (βάσει του σχεδιασμού) να βρίσκεται σε επαφή με το δάπεδο του οχήματος και έχει σχεδιαστεί για να μεταδίδει τη φόρτιση από τη διάταξη παρεμπόδισης περιστροφής στη δομή του οχήματος κατά τη διάρκεια μετωπικής σύγκρουσης.
 2.15.2. «Επιφάνεια επαφής της βάσης διάταξης παρεμπόδισης περιστροφής»: η επιφάνεια της βάσης διάταξης παρεμπόδισης περιστροφής που έρχεται σε επαφή με το δάπεδο του οχήματος και έχει σχεδιαστεί για να κατανέμει τα φορτία σε όλη τη δομή του οχήματος.
 2.15.3. «Εκτιμώμενος όγκος της βάσης διάταξης παρεμπόδισης περιστροφής»: περιγράφει έναν χωρικό όγκο που χαρακτηρίζει τόσο την έκταση, όσο και τους περιορισμούς της κίνησης της βάσης διάταξης παρεμπόδισης περιστροφής. Αντιστοιχεί


text:
στον όγκο της βάσης της διάταξης παρεμπόδισης περιστροφής για τα οχήματα, όπως ορίζεται στο παράρτημα 10 του κανονισμού αριθ. 14.
 2.15.4. «Εκτιμώμενος όγκος της διάστασης της διάταξης παρεμπόδισης περιστροφής»: ο όγκος που καθορίζει τις μέγιστες διαστάσεις ενός της διάταξης παρεμπόδισης περιστροφής, που αντιστοιχεί στον εκτιμώμενο όγκο της εγκατάστασης της διάταξης παρεμπόδισης περιστροφής για οχήματα, όπως αυτά ορίζονται στο παράρτημα 17 του κανονισμού αριθ. 16, εξασφαλίζοντας την χωρική εγκατάσταση της διάταξης παρεμπόδισης περιστροφής ενός ΣΣΠ i-Size σε μια θέση καθημένου i-Size του οχήματος.
 2.16.
 «Γωνία βήματος της CRF»: η γωνία μεταξύ της κάτω επιφάνειας της βάσης στήριξης ISO/F2 (B), όπως ορίζεται στον κανονισμό αριθ. 16 (παράρτημα 17 προσάρτημα 2 σχήμα 2) και του οριζοντίου επιπέδου Ζ του οχήματος όπως ορίζεται στον κανονισμό αριθ. 14 (παράρτημα 4 προσάρτημα 2), με το σύστημα στερέωσης τοποθετημένο στο όχημα, όπως ορίζεται στον κανονισμό αριθ. 16 (παράρτημα 17 προσάρτημα 2).
 2.17.
 «Βάση στήριξης του καθίσματος στο όχημα (VSF)»: μια βάση στήριξης, σύμφωνα με τις κατηγορίες μεγέθους ISOFIX των οποίων οι διαστάσεις παρατίθενται στα σχήματα 1 έως 6 του προσαρτήματος 2 του παραρτήματος 17 του κανονισμού αριθ. 16, η οποία χρησιμοποιείται από τους κατασκευαστές συστημάτων συγκράτησης παιδιών για τον προσδιορισμό των διαστάσεων ενός συστήματος συγκράτησης παιδιών ISOFIX καθώς και για τον προσδιορισμό της θέσης των εξαρτημάτων ISOFIX για τη στερέωσή του.
 2.18.
 «Κάθισμα ασφαλείας για παιδιά»: ένα σύστημα συγκράτησης παιδιών που ενσωματώνει κάθισμα όπου κρατείται το παιδί.
 2.19.
 «Κάθισμα»: μια δομή που αποτελεί αναπόσπαστο τμήμα του συστήματος συγκράτησης παιδιών και αποσκοπεί να παρέχει μία θέση καθημένου για ένα παιδί.
 2.20.
 «Υποστήριγμα καθίσματος»: το τμήμα ενός συστήματος συγκράτησης παιδιών από το οποίο δύναται να ανασηκωθεί το κάθισμα.
 2.21.
 «Ζώνη»: ένα σύστημα συγκράτησης παιδιών αποτελούμενο από ένα σύνολο ιμάντων με πόρπη κλεισίματος, μηχανισμούς ρύθμισης και εξαρτήματα στερέωσης.
 2.22.
 «Ζώνη τύπου σαγής»: ένα σύνολο που περιέχει μια ζώνη κάτω της πυέλου, αορτήρες και ιμάντα ανάμεσα στα πόδια.
 2.23.
 «Ζώνη σε σχήμα Υ»: μια ζώνη όπου ο συνδυασμός ιμάντων δημιουργείται από τον ιμάντα που οδηγείται ανάμεσα στα πόδια του παιδιού και από έναν ιμάντα για κάθε ώμο.
 2.24.
 «Φορητή κούνια (πορτ-μπεμπέ)»: ένα σύστημα συγκράτησης παιδιών που αποσκοπεί να παρέχει θέση και να συγκρατεί το παιδί σε ύπτια ή πρηνή θέση, ενώ η σπονδυλική στήλη του παιδιού είναι κάθετη στο διάμεσο διαμήκες επίπεδο του οχήματος. Έχει σχεδιαστεί ώστε να κατανέμει τις δυνάμεις συγκράτησης επάνω από την κεφαλή και το σώμα του παιδιού εξαιρώντας τα άκρα του σε περίπτωση σύγκρουσης.
 2.25.
 «Σύστημα συγκράτησης φορητής κούνιας (πορτ-μπεμπέ)»: μια διάταξη που χρησιμοποιείται για τη συγκράτηση του πορτ-μπεμπέ στη δομή του οχήματος.
 2.26.
 «Βρεφική κούνια»: ένα σύστημα συγκράτησης που αποσκοπεί στην παροχή θέσης σε παιδί με μέτωπο προς τα πίσω σε οιονεί οριζόντια θέση. Έχει σχεδιαστεί ώστε να κατανέμει τις δυνάμεις συγκράτησης επάνω από την κεφαλή και το σώμα του παιδιού εξαιρώντας τα άκρα του σε περίπτωση μετωπικής σύγκρουσης.
 2.27.
 «Υποστήριγμα παιδιού»: το τμήμα εκείνο ενός συστήματος συγκράτησης παιδιών από το οποίο δύναται να ανασηκωθεί το παιδί εντός του συστήματος συγκράτησης παιδιών.
 2.28.
 «Προστατευτικό από τις κρούσεις»: η διάταξη που ασφαλίζεται εμπρός από το παιδί και


text:
είναι σχεδιασμένη ώστε να κατανέμει τις δυνάμεις συγκράτησης στο μεγαλύτερο μέρος του ύψους του σώματος του παιδιού σε περίπτωση μετωπικής σύγκρουσης.
 2.29.
 «Ιμάντας»: ένα εύκαμπτο στοιχείο που έχει σχεδιαστεί για τη μετάδοση δυνάμεων.
 2.30.
 «Ιμάντας κάτω της πυέλου»: ένας ιμάντας ο οποίος, ως πλήρης ζώνη ή ως σημείο ζώνης, διασχίζει το εμπρόσθιο τμήμα της πυέλου του παιδιού και τη συγκρατεί, είτε άμεσα είτε όχι.
 2.31.
 «Ιμάντας ώμου»: το τμήμα εκείνο της ζώνης που συγκρατεί το επάνω μέρος του κορμού του παιδιού.
 2.32.
 «Ιμάντας ανάμεσα στα πόδια του παιδιού»: ένας ιμάντας (ή διαιρούμενοι ιμάντες, στην περίπτωση που αποτελείται από δύο ή περισσότερα στοιχεία πλέξης) που είναι προσαρτημένος στο σύστημα συγκράτησης παιδιών και στον ιμάντα κάτω της πυέλου και είναι τοποθετημένος κατά τρόπο ώστε να περνά ανάμεσα από τους μηρούς του παιδιού· έχει σχεδιαστεί ώστε να αποφεύγεται η ολίσθηση του παιδιού κάτω από τη ζώνη κάτω της πυέλου σε κανονική χρήση και η μετακίνηση της ζώνης κάτω της πυέλου προς τα πάνω και η απομάκρυνσή της από την περιοχή της πυέλου σε περίπτωση πρόσκρουσης.
 2.33.
 «Ιμάντας συγκράτησης παιδιών»: ένας ιμάντας που αποτελεί συστατικό μέρος της ζώνης (σαγή) και συγκρατεί μόνον το σώμα του παιδιού.
 2.34.
 «Πόρπη κλεισίματος»: ένας μηχανισμός ταχείας αποσύσφιγξης που επιτρέπει στο παιδί να συγκρατηθεί από το σύστημα συγκράτησης ή στο σύστημα συγκράτησης να συγκρατηθεί από τη δομή του οχήματος και που ανοίγει γρήγορα. Η πόρπη δύναται να περιέχει τον μηχανισμό ρύθμισης.
 2.35.
 «Ενσφηνωμένο κομβίο αποσύσφιγξης πόρπης»: ένα κομβίο αποσύσφιγξης πόρπης τέτοιο ώστε να μην είναι δυνατή η αποσύσφιγξη της πόρπης με τη χρήση σφαίρας διαμέτρου 40 mm.
 2.36.
 «Μη ενσφηνωμένο κομβίο αποσύσφιγξης πόρπης»: ένα κομβίο αποσύσφιγξης πόρπης τέτοιο ώστε να πρέπει να είναι δυνατή η αποσύσφιξη της πόρπης με τη χρήση σφαίρας διαμέτρου 40 mm.
 2.37.
 «Μηχανισμός ρύθμισης»: ένας μηχανισμός που επιτρέπει την προσαρμογή του συστήματος συγκράτησης ή των συνδέσεων στη σωματική διάπλαση του χρησιμοποιούντος ατόμου. Ο μηχανισμός ρύθμισης δύναται να αποτελεί τμήμα της πόρπης ή οποιουδήποτε άλλου σημείου της ζώνης.
 2.38.
 «Διάταξη ταχείας προσαρμογής»: μια διάταξη προσαρμογής της οποίας ο χειρισμός είναι δυνατόν να πραγματοποιηθεί με το ένα χέρι με μια ήπια κίνηση.
 2.39.
 «Προσαρμογέας απευθείας στερεωμένος στο σύστημα συγκράτησης παιδιών»: ένας προσαρμογέας για τη ζώνη τύπου σαγής που είναι απευθείας στερεωμένος στο σύστημα συγκράτησης παιδιών, σε αντίθεση με την απευθείας υποστήριξη από τον ιμάντα για την προσαρμογή του οποίου έχει σχεδιαστεί.
 2.40.
 «Απορροφητής ενέργειας»: ένας μηχανισμός προοριζόμενος να διαχέει την ενέργεια ανεξαρτήτως του ιμάντα ή από κοινού με αυτόν και αποτελών τμήμα ενός συστήματος συγκράτησης παιδιών.
 2.41.
 «Συσπειρωτήρας»: ένας μηχανισμός υποδοχής τμήματος ή ολόκληρου του ιμάντα ενός συστήματος συγκράτησης παιδιών. Ο όρος καλύπτει τους εξής μηχανισμούς:
 2.41.1. «Συσπειρωτήρας αυτόματης ασφάλισης»: ένας συσπειρωτήρας που επιτρέπει την εκτύλιξη του επιθυμητού μήκους ιμάντα και που προσαρμόζει αυτόματα τον ιμάντα στον χρησιμοποιούντα, όταν η ζώνη είναι κλειστή με την πόρπη. Η εκτύλιξη ενός συμπληρωματικού μήκους ιμάντα δεν δύναται να γίνει χωρίς ηθελημένη επέμβαση του χρησιμοποιούντος.
 2.41.2. «Συσπειρωτήρας κατεπείγουσας ασφάλισης»: ένας συσπειρωτήρας ο οποίος, υπό κανονικές συνθήκες οδήγησης, δεν περιορίζει την ελευθερία κινήσεων του χρησιμοποιούντος. Ο συσπειρωτήρας περιέχει μηχανισμούς ρύθμισης μήκους που


text:
προσαρμόζουν αυτόματα τον ιμάντα στη σωματική διάπλαση του χρησιμοποιούντος αυτόν και έναν μηχανισμό ασφάλισης που ενεργοποιείται σε περίπτωση ανάγκης από:
 2.41.2.1.
 Επιβράδυνση του οχήματος, εκτύλιξη του ιμάντα του συσπειρωτήρα ή κάθε άλλο αυτόματο τρόπο (μοναδική ευαισθησία)·
 2.41.2.2.
 Ένα συνδυασμό οποιωνδήποτε από αυτούς τους παράγοντες (πολλαπλή ευαισθησία).
 2.42.
 «Επικλινής θέση»: μια ειδική θέση του καθίσματος που επιτρέπει την κλίση του παιδιού.
 2.43.
 «Οριζόντια/ύπτια/πρηνής θέση»: μια θέση στην οποία τουλάχιστον η κεφαλή και το σώμα του παιδιού, εξαιρουμένων των άκρων, βρίσκονται σε οριζόντια επιφάνεια όταν αυτό βρίσκεται στο σύστημα συγκράτησης.
 2.44.
 «Κάθισμα»: μια κατασκευή που μπορεί να είναι αναπόσπαστο ή μη μέρος της δομής οχήματος, μαζί με την επένδυσή της, και προορίζεται για να κάθεται ένας ενήλικας. Από αυτήν την άποψη:
 «Ομάδα καθισμάτων»: είτε ένα κάθισμα του τύπου πάγκου είτε ξεχωριστά καθίσματα τοποθετημένα το ένα παραπλεύρως του άλλου (δηλαδή στερεωμένα κατά τέτοιο τρόπο ώστε οι εμπρόσθιες αγκυρώσεις του ενός των καθισμάτων να είναι ευθυγραμμισμένες με τις εμπρόσθιες ή οπίσθιες αγκυρώσεις ενός άλλου καθίσματος ή να βρίσκονται μεταξύ των αγκυρώσεων αυτού) και που παρέχουν μία ή περισσότερες θέσεις «καθημένου» για ενήλικες.
 «Κάθισμα τύπου πάγκου»: μια πλήρης δομή με την επένδυσή της, που παρέχει τουλάχιστον δύο θέσεις «καθημένου» για ενήλικες επιβάτες.
 «Εμπρόσθια καθίσματα οχήματος»: η ομάδα καθισμάτων που βρίσκονται στο εμπρόσθιο τμήμα του χώρου επιβατών, δηλαδή δεν υπάρχει άλλο κάθισμα μπροστά τους.
 «Οπίσθια καθίσματα οχήματος»: σταθερά καθίσματα με μέτωπο προς τα εμπρός που βρίσκονται πίσω από άλλη ομάδα καθισμάτων οχήματος.
 2.45.
 «Τύπος καθίσματος»: μια κατηγορία καθισμάτων για ενήλικες που δεν παρουσιάζουν μεταξύ τους ουσιώδεις διαφορές ως προς το σχήμα, τις διαστάσεις και τα υλικά της δομής των καθισμάτων, τον τύπο και τις διαστάσεις των συστημάτων ρύθμισης και ασφάλισης, καθώς και τον τύπο και τις διαστάσεις της αγκύρωσης της ζώνης ασφαλείας ενήλικα επί του καθίσματος, της αγκύρωσης του καθίσματος και των σχετικών τμημάτων της δομής του οχήματος.
 2.46.
 «Σύστημα ρύθμισης»: ο πλήρης μηχανισμός που επιτρέπει τη ρύθμιση του καθίσματος ή των τμημάτων του για μία καθήμενη στάση του ενήλικα επιβάτη προσαρμοσμένη στη μορφολογία του· αυτός ο μηχανισμός ρύθμισης δύναται ιδίως να επιτρέπει την κατά μήκος μετατόπιση και/ή την καθ’ ύψος μετατόπιση, και/ή τη γωνιακή μετατόπιση.
 2.47.
 «Αγκύρωση του καθίσματος»: το σύστημα στερέωσης του συνόλου του καθίσματος των ενηλίκων στη δομή του οχήματος, περιλαμβανομένων των τμημάτων που εξαρτώνται από τη δομή του οχήματος.
 2.48.
 «Σύστημα μετατόπισης»: ένας μηχανισμός που επιτρέπει μια γωνιακή ή κατά μήκος μετατόπιση, χωρίς ενδιάμεση σταθερή θέση του καθίσματος ενήλικα ή ενός από τα τμήματά του, για να διευκολύνει την είσοδο και την έξοδο των επιβατών, καθώς και τη φόρτωση και εκφόρτωση αντικειμένων.
 2.49.
 «Σύστημα ασφάλισης»: ένας μηχανισμός που εξασφαλίζει τη συγκράτηση σε όλες τις θέσεις χρησιμοποίησης του καθίσματος ενήλικα και των τμημάτων του.
 2.50.
 «Σημείο αναδίπλωσης του καθίσματος»: η περιοχή κοντά στο σημείο τομής της επιφάνειας του μαξιλαριού του καθίσματος και της επιφάνειας της πλάτης του καθίσματος.
 2.51.
 «Θέση ISOFIX»: ένα σημείο που καθιστά εφικτή την εγκατάσταση είτε:
 α)
 συστήματος συγκράτησης παιδιών ISOFIX παγκόσμιας αποδοχής, όπως ορίζεται στον κανονισμό αριθ. 44· ή
 β)
 συστήματος συγκράτησης παιδιών «ειδικού οχήματος ISOFIX», όπως ορίζεται στον


text:
κανονισμό αριθ. 44 ή «ειδικού οχήματος ISOFIX», όπως ορίζεται στον παρόντα κανονισμό· ή
 γ)
 συστήματος συγκράτησης παιδιών i-Size που είναι κατάλληλο για χρήση σε ειδικά καθίσματα οχημάτων ISOFIX, όπως ορίζεται από τον κατασκευαστή του οχήματος, σύμφωνα με τον κανονισμό αριθ. 16.
 2.52.
 «Δοκιμή έγκρισης τύπου»: δοκιμή για τον προσδιορισμό του βαθμού στον οποίο ο υποβληθείς για έγκριση τύπος συστήματος συγκράτησης παιδιών ικανοποιεί τις απαιτήσεις.
 2.53.
 «Δοκιμή καταλληλότητας της παραγωγής»: δοκιμή προσδιορισμού της ικανότητας του κατασκευαστή να παραγάγει ένα σύστημα συγκράτησης παιδιών σύμφωνο προς τα συστήματα συγκράτησης παιδιών που υποβλήθηκαν για έγκριση τύπου.
 2.54.
 «Δοκιμή ρουτίνας» (ή δοκιμή συμμόρφωσης της παραγωγής): δοκιμή ενός αριθμού συστημάτων συγκράτησης που επιλέγονται από την ίδια παρτίδα, ούτως ώστε να διαπιστωθεί ο βαθμός στον οποίο πληρούν τις απαιτήσεις.
 2.55.
 «Ρυθμιστής θέσης ιμάντων ώμου»: διάταξη που προορίζεται να διατηρεί, κατά τη διάρκεια κανονικών συνθηκών μεταφοράς, την κατάλληλη θέση του ιμάντα ώμου στον κορμό του παιδιού μέσω σύνδεσης των ιμάντων ώμου μεταξύ τους.
 3. ΑΙΤΗΣΗ ΓΙΑ ΕΓΚΡΙΣΗ
 3.1.
 Η αίτηση για έγκριση ενός τύπου συστήματος συγκράτησης παιδιών υποβάλλεται από τον κάτοχο εμπορικού σήματος ή από τον δεόντως εξουσιοδοτημένο αντιπρόσωπό του, σύμφωνα με το καθεστώς έγκρισης τύπου που περιγράφεται στο παράρτημα 11.
 3.2.
 Η αίτηση για έγκριση σχετικά με κάθε τύπο συστήματος συγκράτησης παιδιών πρέπει να συνοδεύεται από:
 3.2.1.
 Τεχνική περιγραφή του συστήματος συγκράτησης παιδιών, η οποία προσδιορίζει τους ιμάντες και τα λοιπά υλικά που χρησιμοποιούνται από κοινού με την προβλεπόμενη και αναπαραγώγιμη συμπεριφορά των διατάξεων περιορισμού φορτίου. Πρέπει να συνοδεύεται από σχέδια των τμημάτων του συστήματος συγκράτησης παιδιών και, στην περίπτωση συσπειρωτήρων, από οδηγίες για την εγκατάσταση των εν λόγω συσπειρωτήρων και των αισθητήρων τους, δήλωση τοξικότητας (σημείο 6.3.1.1.) και ευφλεκτότητας (σημείο 6.3.1.2.). Τα σχέδια πρέπει να υποδεικνύουν τη θέση που προορίζεται για τον αριθμό έγκρισης και το(τα) επιπλέον σύμβολο(-α) σε σχέση με τον κύκλο του σήματος έγκρισης·
 3.2.2.
 Ο αιτών πρέπει να αναφέρει το είδος της αίτησης:
 α)
 Αίτηση για σύστημα συγκράτησης παιδιών i-Size· ή
 β)
 Αίτηση για «Σύστημα ISOFIX για τη συγκράτηση παιδιών σε ειδικά οχήματα».
 3.2.3.
 Για συστήματα συγκράτησης παιδιών που δοκιμάζονται στην άμαξα δοκιμής σε κέλυφος αμαξώματος σύμφωνα με το σημείο 7.1.3.2. του παρόντος κανονισμού, ή σε πλήρες όχημα σύμφωνα με το σημείο 7.1.3.3. του παρόντος κανονισμού, ο αιτών υποβάλλει τεκμηρίωση (σχέδια και/ή φωτογραφίες) όσον αφορά τον συνδυασμό του συστήματος συγκράτησης παιδιών και του αυτοκινήτου ή της θέσης καθημένου ISOFIX και του σχετικού περιβάλλοντος του αυτοκινήτου, για τα οποία ο κατασκευαστής έχει ζητήσει έγκριση «ειδικού οχήματος ISOFIX». Η τεκμηρίωση αυτή πρέπει να αναφέρει τα εξής:
 α)
 Τη διαθέσιμη περιοχή γύρω από το σύστημα συγκράτησης παιδιών όταν το σύστημα είναι εγκατεστημένο στο κάθισμα. Συγκεκριμένα, πρέπει να περιλαμβάνει μέρη τα οποία ενδέχεται να επηρεάσουν το σύστημα συγκράτησης παιδιών στη διάρκεια πρόσκρουσης·
 β)
 Όλα τα σχετικά μέρη του οχήματος τα οποία ενδέχεται να επηρεάσουν την (περιστροφική) κίνηση του συστήματος συγκράτησης παιδιών στη διάρκεια πρόσκρουσης, λόγω της δύναμης ή της ακαμψίας τους.
 3.2.4.
 Δείγματα του συστήματος συγκράτησης παιδιών που ζητούνται από την τεχνική υπηρεσία η οποία είναι αρμόδια για τη διεξαγωγή της δοκιμής·
 3.2.5.
 Μήκος 10 μέτρων για


text:
κάθε κατηγορία ιμάντων που χρησιμοποιούνται στο σύστημα συγκράτησης παιδιών· και
 3.2.6.
 Οδηγίες και λεπτομέρειες σχετικά με τη συσκευασία σύμφωνα με το σημείο 14 του παρόντος κανονισμού.
 3.2.7.
 Στην περίπτωση εφαρμογής «συστήματος ISOFIX για ειδικά οχήματα», όταν οι δοκιμές εκτελούνται σε κέλυφος αμαξώματος οχήματος, πρέπει να είναι διαθέσιμο αμάξωμα του οχήματος, συμπεριλαμβανομένων των καθισμάτων ενηλίκων και των σχετικών μερών του περιβάλλοντος του αυτοκινήτου.
 3.3.
 Στο παράρτημα 20 περιλαμβάνονται τα ελάχιστα έγγραφα που πρέπει να συνοδεύουν την αίτηση έγκρισης, όπως αναφέρεται στο σημείο 3.2 ανωτέρω και τα οποία απαιτούνται σε άλλα σημεία του παρόντος κανονισμού.
 3.4.
 Η αρμόδια για την έγκριση αρχή ενός συμβαλλόμενου μέρους επιβεβαιώνει, πριν από τη χορήγηση έγκρισης τύπου, την ύπαρξη ικανοποιητικών διευθετήσεων και διαδικασιών για τη διασφάλιση αποτελεσματικού ελέγχου, ούτως ώστε η παραγωγή συστημάτων συγκράτησης παιδιών, εξοπλισμού και κατασκευαστικών μερών να συμμορφώνεται προς τον εγκεκριμένο τύπο.
 4. ΣΗΜΑΝΣΕΙΣ
 4.1. Τα δείγματα συστημάτων συγκράτησης παιδιών που υποβάλλονται για έγκριση σύμφωνα με τις διατάξεις των σημείων 3.2.4 και 3.2.5 ανωτέρω φέρουν τις ακόλουθες εγγραφές, ευανάγνωστες και ανεξίτηλες: επωνυμία, αρχικά ή σήμα του κατασκευαστή.
 4.2. Το σύστημα συγκράτησης παιδιών, εκτός από τον ιμάντα(-ες) ή τη ζώνη τύπου σαγής, πρέπει να φέρει σαφή και ανεξίτηλη σήμανση του έτους παραγωγής.
 4.3. Ο προσανατολισμός του συστήματος συγκράτησης παιδιών ως προς το όχημα πρέπει να αναγράφεται σαφώς στο προϊόν.
 Η σήμανση που περιγράφεται στο παρόν σημείο πρέπει να είναι ορατή με το σύστημα συγκράτησης παιδιών στο όχημα, όταν το παιδί βρίσκεται εντός του συστήματος συγκράτησης.
 4.4. Τα συστήματα συγκράτησης παιδιών με μέτωπο προς τα πίσω πρέπει να διαθέτουν, στην ορατή εσωτερική επιφάνεια (περιλαμβανομένου του πλευρικού πτερυγίου δίπλα στην κεφαλή του παιδιού) της άμεσης περιοχής όπου συγκρατείται η κεφαλή του παιδιού εντός του συστήματος συγκράτησης παιδιών, μονίμως προσαρτημένη την ακόλουθη ετικέτα (οι πληροφορίες που παρέχονται αποτελούν ελάχιστη απαίτηση).
 Ελάχιστο μέγεθος ετικέτας: 60 × 120 mm.
 Η ετικέτα πρέπει να είναι ραμμένη στο κάλυμμα σε ολόκληρη την περίμετρό του και/ή μονίμως προσαρτημένη σε αυτό σε ολόκληρη την πίσω επιφάνειά του. Αποδεκτή γίνεται οποιαδήποτε άλλη μορφή μόνιμης προσάρτησης η οποία δεν επιδέχεται αφαίρεσης από το προϊόν ούτε υποβάθμισης της ευαναγνωσιμότητάς της. Απαγορεύονται ειδικά ετικέτες τύπου σημαίας.
 Εάν τμήματα του συστήματος συγκράτησης παιδιών ή οποιαδήποτε από τα εξαρτήματα που παρέχονται από τον κατασκευαστή του συστήματος παρεμποδίζουν την οπτική πρόσβαση στην ετικέτα, τότε απαιτείται πρόσθετη ετικέτα. Μια προειδοποιητική ετικέτα πρέπει να είναι μονίμως ευδιάκριτη υπό κάθε περίσταση όταν το σύστημα συγκράτησης προετοιμάζεται για χρήση σε οποιαδήποτε διάταξη.
 4.5. Σε περίπτωση συστημάτων συγκράτησης παιδιών που δύναται να χρησιμοποιηθούν με μέτωπο προς τα εμπρός, πρέπει να υπάρχει η εξής ετικέτα, μονίμως προσαρτημένη και ορατή στο πρόσωπο που εγκαθιστά το σύστημα συγκράτησης παιδιών στο όχημα:
 Πρέπει να επιτρέπεται στον κατασκευαστή να χρησιμοποιεί τη λέξη «μήνες» για να επεξηγήσει το σύμβολο «Μ» στην ετικέτα. Η λέξη «μήνες» πρέπει να αναγράφεται σε γλώσσα που χρησιμοποιείται συνήθως στη χώρα ή στις χώρες όπου πωλείται το προϊόν. Επιτρέπεται να αναγράφεται σε περισσότερες από μία γλώσσες.
 Ελάχιστο μέγεθος της ετικέτας 40 × 40 mm
 4.6. Σήμανση i-Size
 Οι ακόλουθες πληροφορίες πρέπει να είναι μονίμως ευδιάκριτες στο άτομο που


text:
εγκαθιστά το σύστημα συγκράτησης παιδιών στο όχημα:
 4.6.1.
 Ο λογότυπος i-Size. Το σύμβολο που παρουσιάζεται κατωτέρω πρέπει να έχει ελάχιστη διάσταση 25 × 25 mm και το εικονόγραμμα πρέπει να έρχεται σε χρωματική αντίθεση με το φόντο. Το εικονόγραμμα πρέπει να είναι ευδιάκριτο είτε μέσω χρωματικής αντίθεσης είτε, εάν είναι διαμορφωμένο με χύτευση ή χάραξη, μέσω κατάλληλης ανάγλυφης υφής·
 4.6.2.
 Το εύρος μεγέθους του συστήματος συγκράτησης παιδιών σε εκατοστόμετρα·
 4.6.3.
 Η μέγιστη μάζα επιβαίνοντος που επιτρέπεται για το σύστημα συγκράτησης παιδιών σε χιλιόγραμμα.
 4.7. Σήμανση «σύστημα ISOFIX για ειδικά οχήματα»
 Το «σύστημα συγκράτησης παιδιών ISOFIX για ειδικά οχήματα» πρέπει να έχει μονίμως προσαρτημένη ετικέτα ορατή από το άτομο που τοποθετεί το σύστημα συγκράτησης παιδιών στο αυτοκίνητο, η οποία πρέπει να περιλαμβάνει τις ακόλουθες πληροφορίες:
 «SPECIFIC VEHICLE ISOFIX»
 4.8. Πρόσθετες σημάνσεις
 Οι ακόλουθες πληροφορίες πρέπει να παρέχονται μέσω εικονογραμμάτων και/ή κειμένου. Η σήμανση πρέπει να υποδεικνύει:
 α)
 Τα βασικά βήματα που απαιτούνται για την προετοιμασία του συστήματος συγκράτησης παιδιών για εγκατάσταση. Για παράδειγμα, πρέπει να επεξηγείται η μέθοδος έκτασης της στερέωσης (των στερεώσεων) ISOFIX·
 β)
 Πρέπει να επεξηγείται η θέση, η λειτουργία και η σημασία κάθε υπόδειξης·
 γ)
 Η θέση και, εφόσον χρειάζεται, η δρομολόγηση των άνω σημείων πρόσδεσης ή άλλων μέσων περιορισμού της περιστροφής του καθίσματος, για την οποία απαιτείται η παρέμβαση του χρήστη, πρέπει να υποδεικνύεται με χρήση των ακόλουθων συμβόλων, ανάλογα με την περίπτωση·
 δ)
 Πρέπει να υποδεικνύεται η ρύθμιση των μανδάλων και του άνω σημείου πρόσδεσης ISOFIX, ή άλλων μέσων περιορισμού της περιστροφής του συστήματος συγκράτησης παιδιών, για την οποία απαιτείται η παρέμβαση του χρήστη·
 ε)
 Η σήμανση πρέπει να είναι μονίμως προσαρτημένη και ορατή από τον χρήστη που εγκαθιστά το σύστημα συγκράτησης παιδιών·
 στ)
 Εφόσον κρίνεται απαραίτητο, πρέπει να γίνεται παραπομπή, με τη βοήθεια του ακόλουθου συμβόλου, στις οδηγίες χρήσης του συστήματος συγκράτησης παιδιών, καθώς και το σημείο στο οποίο αυτές βρίσκονται.
 5. ΕΓΚΡΙΣΗ
 5.1.
 Κάθε δείγμα που υποβάλλεται σύμφωνα με τα ανωτέρω σημεία 3.2.4 και 3.2.5 πρέπει να πληροί τις προδιαγραφές των σημείων 6 έως 7 του παρόντος κανονισμού από κάθε άποψη πριν να είναι δυνατή η χορήγηση έγκρισης.
 5.2.
 Για κάθε τύπο που εγκρίνεται χορηγείται αριθμός έγκρισης. Τα πρώτα δύο ψηφία του (προς το παρόν το 00 αντιστοιχεί στη σειρά 00 των τροπολογιών που τέθηκαν σε ισχύ στις 9 Ιουλίου 2013) υποδηλώνουν τη σειρά των τροπολογιών που εισάγουν τις πλέον πρόσφατες σημαντικές τεχνικές τροπολογίες του κανονισμού κατά τη στιγμή της έκδοσης της έγκρισης. Το ίδιο συμβαλλόμενο μέρος δεν θα χορηγεί τον ίδιο αριθμό σε άλλο τύπο συστήματος συγκράτησης παιδιών που καλύπτεται από τον παρόντα κανονισμό.
 Κάθε τύπος συστήματος συγκράτησης παιδιών που έχει εγκριθεί σύμφωνα με τον παρόντα κανονισμό δεν πρέπει να φέρει άλλο σήμα έγκρισης σύμφωνα με τον κανονισμό αριθ. 44 (συστήματα συγκράτησης παιδιών).
 5.3.
 Η κοινοποίηση της έγκρισης ή της επέκτασης ή της άρνησης έγκρισης συστήματος συγκράτησης παιδιών σύμφωνα με τον παρόντα κανονισμό γίνεται στα συμβαλλόμενα στη συμφωνία μέρη που εφαρμόζουν τον παρόντα κανονισμό μέσω εντύπου που είναι σύμφωνο με το υπόδειγμα στο παράρτημα 1 του παρόντος κανονισμού.
 5.4.
 Επιπλέον των σημάτων που


text:
περιγράφονται στο σημείο 4. ανωτέρω, τα ακόλουθα στοιχεία πρέπει να τοποθετούνται σε κατάλληλο σημείο σε κάθε σύστημα συγκράτησης παιδιών το οποίου είναι σύμφωνο με τύπο που έχει εγκριθεί δυνάμει του παρόντος κανονισμού:
 5.4.1.
 Ένα διεθνές σήμα έγκρισης που περιλαμβάνει:
 5.4.1.1.
 Κύκλο περιβάλλοντα το γράμμα «Ε», ακολουθούμενο από τον διακριτικό αριθμό του κράτους που χορήγησε την έγκριση· (1)
 5.4.1.2.
 Αριθμό έγκρισης, τη φράση «Regulation No.» ακολουθούμενη από τον αριθμό του παρόντος κανονισμού, μια κάθετο και τη σειρά τροποποιήσεων («Regulation No. XXX/XX»)·
 5.4.2.
 Τα ακόλουθα πρόσθετα σύμβολα:
 5.4.2.1.
 Τη φράση «i-Size universal ISOFIX» ή «specific vehicle ISOFIX», ανάλογα με την κατηγορία του συστήματος συγκράτησης παιδιών·
 5.4.2.2.
 Το εύρος μεγέθους για το οποίο έχει σχεδιαστεί το σύστημα συγκράτησης παιδιών·
 5.4.2.3.
 Το σύμβολο «S» στην περίπτωση «Συστήματος συγκράτησης ειδικών αναγκών».
 5.5.
 Στο παράρτημα 2 του παρόντος κανονισμού παρέχεται ένα παράδειγμα της διάταξης του σήματος έγκρισης.
 5.6.
 Οι πληροφορίες που αναφέρονται στο σημείο 5.4 ανωτέρω πρέπει να είναι ευανάγνωστες και ανεξίτηλες, και μπορούν να προσαρτώνται είτε με ετικέτα, είτε με απευθείας σήμανση. Η ετικέτα ή η σήμανση πρέπει να ανθίσταται στη χρήση.
 5.7.
 Οι ετικέτες που αναφέρονται στο στοιχείο 5.6. ανωτέρω δύναται να εκδίδονται από την αρχή έγκρισης τύπου που έχει χορηγήσει την έγκριση ή από τον κατασκευαστή, κατόπιν εξουσιοδότησης της αρχής έγκρισης τύπου.
 6. ΓΕΝΙΚΕΣ ΠΡΟΔΙΑΓΡΑΦΕΣ
 6.1. Τοποθέτηση και ασφάλιση στο όχημα
 6.1.1. Τα συστήματα συγκράτησης παιδιών στην κατηγορία i-Size προορίζονται για χρήση σε καθίσματα i-Size, όταν τα συστήματα συγκράτησης παιδιών έχουν στερεωθεί σύμφωνα με τις οδηγίες του κατασκευαστή του οχήματος.
 Τα συστήματα συγκράτησης παιδιών στην κατηγορία «συστήματος ISOFIX για ειδικά οχήματα» προορίζονται για χρήση σε όλες τις θέσεις καθισμάτων ISOFIX, καθώς και στον χώρο αποσκευών, εφόσον τα συστήματα συγκράτησης έχουν στερεωθεί σύμφωνα με τις οδηγίες του κατασκευαστή του οχήματος.
 6.1.2. Το σύστημα συγκράτησης παιδιών πρέπει να στερεώνεται, ανάλογα με την κατηγορία στην οποία ανήκει, βλ. πίνακα 1, επί της δομής του οχήματος ή του καθίσματος:
 6.1.2.1.
 Για την κατηγορία i-Size, αυτό γίνεται μέσω δύο εξαρτημάτων στερέωσης ISOFIX με προσθήκη διάταξης αντιπεριστροφής για τα συστήματα συγκράτησης παιδιών με μέτωπο είτε προς τα εμπρός είτε προς τα πίσω·
 6.1.2.2.
 Για την κατηγορία «ISOFIX για ειδικά οχήματα»: αυτό γίνεται μέσω των εξαρτημάτων στερέωσης ISOFIX που έχουν σχεδιαστεί από τον κατασκευαστή του συστήματος συγκράτησης παιδιών, στερεωμένων επί του συστήματος αγκύρωσης ISOFIX όπως έχει σχεδιαστεί από τον κατασκευαστή του οχήματος.
 Πίνακας 1
 Πιθανές διατάξεις για έγκριση τύπου
 Προσανατολισμός
 Κατηγορία
 ΣΣΠ i-Size
 Ολοκληρωμένο ΣΣΠ ISOFIX για ειδικά οχήματα
 ΟΛΟΚΛΗΡΩΜΕΝΟ
 Μέτωπο προς τα πλάγια (πορτ-μπεμπέ)
 ΔΕ
 Ε
 Μέτωπο προς τα πίσω
 Ε
 Ε
 Μέτωπο προς τα εμπρός (ολοκληρωμένο)
 Ε
 Ε
 Όπου:
 ΣΣΠ: Σύστημα συγκράτησης παιδιών
 Ε: Εφαρμόζεται
 ΔΕ: Δεν εφαρμόζεται
 6.1.3. Για τα παιδιά ηλικίας κάτω των 15 μηνών πρέπει να χρησιμοποιούνται μόνο συστήματα συγκράτησης παιδιών με μέτωπο προς τα πλάγια ή προς τα πίσω.
 Αυτό σημαίνει:
 α)
 Ένα σύστημα συγκράτησης παιδιών που έχει σχεδιαστεί για παιδιά ηλικίας έως 15 μηνών πρέπει να έχει μέτωπο προς τα πίσω και να είναι σχεδιασμένο για χρήση σε παιδιά αναστήματος τουλάχιστον 83 cm·
 β)
 Ένα σύστημα συγκράτησης παιδιών με μέτωπο προς τα εμπρός


text:
δεν πρέπει να είναι σχεδιασμένο για χρήση σε παιδιά αναστήματος κάτω των 71 cm·
 γ)
 Ένα μετατρεπόμενο κάθισμα στη διάταξή του με μέτωπο προς τα πίσω πρέπει να είναι σχεδιασμένο για χρήση σε παιδιά αναστήματος έως 83 cm. Αυτό δεν πρέπει να αποκλείει τα παιδιά αναστήματος άνω των 83 cm.
 Η χρήση συστημάτων συγκράτησης παιδιών με μέτωπο προς τα πίσω είναι δυνατό να επιβάλλεται σε κάθε ηλικία του παιδιού.
 6.2. Διάταξη του συστήματος συγκράτησης παιδιών
 6.2.1. Η διάταξη του συστήματος συγκράτησης πρέπει να είναι τέτοια ώστε:
 6.2.1.1.
 Το σύστημα συγκράτησης παιδιών πρέπει να παρέχει την απαιτούμενη προστασία σε οποιαδήποτε από τις δυνατές θέσεις που ορίζονται για το συγκεκριμένο σύστημα συγκράτησης παιδιών·
 Όσον αφορά τα «συστήματα συγκράτησης ειδικών αναγκών», το κύριο μέσο συγκράτησης πρέπει να παρέχει την απαιτούμενη προστασία σε οποιαδήποτε από τις δυνατές θέσεις του συστήματος συγκράτησης παιδιών χωρίς τη χρήση επιπρόσθετων μηχανισμών συγκράτησης που ενδεχομένως να υπάρχουν·
 6.2.1.2.
 Το σύστημα συγκράτησης παιδιών πρέπει να είναι σχεδιασμένο κατά τρόπον ώστε να είναι εύκολη και ταχεία η τοποθέτηση και η απομάκρυνση του παιδιού. Σε περίπτωση συστήματος συγκράτησης παιδιών στο οποίο το παιδί συγκρατείται μέσω ζώνης τύπου σαγής ή ζώνης σχήματος Υ χωρίς συσπειρωτήρα, ο ιμάντας κάθε ώμου και ο ιμάντας κάτω της πυέλου πρέπει να μπορούν να κινούνται σε μεταξύ τους σχέση κατά τη διάρκεια της διαδικασίας που περιγράφεται στο σημείο 6.7.1.4. κατωτέρω· στις περιπτώσεις αυτές, η συναρμογή της ζώνης του συστήματος συγκράτησης παιδιών ενδέχεται να έχει σχεδιαστεί με δύο ή περισσότερα μέρη σύνδεσης.
 Για τα «συστήματα συγκράτησης ειδικών αναγκών», αναγνωρίζεται ότι οι επιπλέον μηχανισμοί συγκράτησης πρέπει να περιορίζουν την ταχύτητα τοποθέτησης και απομάκρυνσης του παιδιού. Ωστόσο, οι επιπλέον μηχανισμοί πρέπει να είναι σχεδιασμένοι κατά τρόπον ώστε η αποσύσφιγξή τους να είναι όσο το δυνατόν ταχύτερη·
 6.2.1.3.
 Εάν είναι δυνατή η αλλαγή της κλίσης του συστήματος συγκράτησης, αυτή η αλλαγή κλίσης δεν πρέπει να απαιτεί τη χειροκίνητη εκ νέου ρύθμιση οποιουδήποτε άλλου τμήματος του συστήματος συγκράτησης παιδιών. Πρέπει να απαιτείται εκούσια χειροκίνητη ενέργεια για την αλλαγή της κλίσης του συστήματος συγκράτησης παιδιών·
 6.2.1.4.
 Προκειμένου να αποφεύγεται η βύθιση είτε λόγω πρόσκρουσης είτε ανησυχίας του παιδιού, πρέπει να απαιτείται ιμάντας ανάμεσα στα πόδια του παιδιού σε όλα τα συστήματα συγκράτησης με μέτωπο προς τα εμπρός που περιλαμβάνουν ολοκληρωμένο σύστημα ζώνης τύπου σαγής.
 6.2.1.5.
 Όλες οι διατάξεις συγκράτησης που χρησιμοποιούν «ιμάντα κάτω της πυέλου» πρέπει οπωσδήποτε να οδηγούν τον «ιμάντα κάτω της πυέλου», προκειμένου να εξασφαλίζεται ότι οι φορτίσεις που μεταδίδει ο «ιμάντας κάτω της πυέλου» μεταδίδονται δια μέσω της πυέλου. Η συναρμογή δεν πρέπει να υποβάλλει τα αδύναμα μέρη του σώματος του παιδιού (κοιλία, περιοχή μεταξύ των ποδιών κ.λπ.) σε υπερβολική καταπόνηση. Ο σχεδιασμός πρέπει να είναι τέτοιος, ώστε οι φορτίσεις συμπίεσης να μην ασκούνται στη στεφάνη της κεφαλής του παιδιού σε περίπτωση πρόσκρουσης·
 6.2.1.6.
 Όλοι οι ιμάντες του συστήματος συγκράτησης πρέπει να είναι τοποθετημένοι κατά τρόπον ώστε να μην είναι δυνατή η πρόκληση δυσφορίας στον χρησιμοποιούντα σε κανονική χρήση ή να μην λαμβάνουν επικίνδυνες διατάξεις. Η απόσταση μεταξύ των ιμάντων ώμου στην περιοχή γύρω από τον λαιμό πρέπει να έχει πλάτος


text:
τουλάχιστον ίσο με το πλάτος του λαιμού του κατάλληλου ομοιώματος.
 6.2.1.7.
 Όταν είναι προσαρτημένος ο ιμάντας μεταξύ των ποδιών του παιδιού και στο μεγαλύτερό του μήκος, αν είναι ρυθμιζόμενος, δεν πρέπει να είναι δυνατή η ρύθμιση του ιμάντα κάτω της πυέλου, ώστε να βρίσκεται επάνω από την περιοχή της πυέλου τόσο του μικρότερου όσο και του μεγαλύτερου ομοιώματος εντός των ομάδων μάζας που καλύπτονται από την έγκριση. Για τα συστήματα συγκράτησης με μέτωπο προς τα εμπρός, δεν πρέπει να είναι δυνατή η ρύθμιση του ιμάντα κάτω της πυέλου, ώστε να βρίσκεται επάνω από την περιοχή της πυέλου τόσο του μικρότερου όσο και του μεγαλύτερου ομοιώματος εντός των ομάδων μάζας που καλύπτονται από την έγκριση.
 6.2.1.8.
 Κατά τη διάρκεια της δυναμικής δοκιμής, όπως προβλέπεται στο σημείο 7.1.3., η ζώνη κάτω της πυέλου δεν πρέπει να μετακινηθεί εντελώς πέραν της δομής της πυέλου του ομοιώματος κατά τη διάρκεια της περιόδου που προηγείται της μέγιστης οριζόντιας μετατόπισης κεφαλής. Πρέπει να διεξαχθεί αξιολόγηση με χρήση βιντεοαπεικόνισης υψηλής ταχύτητας.
 6.2.2. Το σύστημα συγκράτησης παιδιών πρέπει να είναι σχεδιασμένο και να εγκαθίσταται κατά τρόπον ώστε:
 6.2.2.1.
 Να μην εκθέτει αιχμηρές ακμές ή προεξοχές που ενδέχεται να προκαλέσουν φθορά στα καλύμματα των καθισμάτων του οχήματος ή στον ρουχισμό των επιβατών·
 6.2.2.2.
 Να εξασφαλίζει ότι τα άκαμπτα μέρη του δεν εκθέτουν, σε οποιοδήποτε σημείο όπου έρχονται σε επαφή με τους ιμάντες, αιχμηρές ακμές ικανές να φθείρουν τους ιμάντες.
 6.2.3. Δεν πρέπει να είναι δυνατή η αφαίρεση ή η απόσπαση χωρίς τη χρήση ειδικών εργαλείων, κάθε στοιχείου που δεν είναι σχεδιασμένο για να αφαιρείται ή να αποσυναρμολογείται. Οποιαδήποτε κατασκευαστικά στοιχεία που είναι σχεδιασμένα για να αφαιρούνται για λόγους συντήρησης ή ρύθμισης πρέπει να είναι σχεδιασμένα κατά τρόπον ώστε να αποφεύγεται οποιοσδήποτε κίνδυνος μη ορθής συναρμογής και χρήσης, καθότι οι διαδικασίες συναρμολόγησης και αποσυναρμολόγησης πρέπει να εξηγούνται αναλυτικά στις οδηγίες χρήσης του συστήματος συγκράτησης. Κάθε ζώνη τύπου σαγής πρέπει να μπορεί να χρησιμοποιηθεί στο πλήρες εύρος των ρυθμίσεών της χωρίς αποσυναρμολόγηση.
 6.2.4. Τα «συστήματα συγκράτησης ειδικών αναγκών» μπορούν να διαθέτουν επιπρόσθετους μηχανισμούς συγκράτησης· αυτοί πρέπει να είναι σχεδιασμένοι κατά τρόπον ώστε να αποφεύγεται οποιοσδήποτε κίνδυνος μη ορθής συναρμογής· επίσης, πρέπει να είναι σχεδιασμένοι κατά τρόπον ώστε τα μέσα αποσύσφιγξης και ο τρόπος λειτουργίας τους να είναι άμεσα εμφανή στον διασώστη σε περίπτωση έκτακτης ανάγκης.
 6.2.5. Ένα σύστημα συγκράτησης παιδιών μπορεί να είναι σχεδιασμένο για χρήση σε οποιοδήποτε εύρος μεγέθους που προδιαγράφεται από τον κατασκευαστή, με την προϋπόθεση ότι πληροί τις απαιτήσεις που ορίζονται στον παρόντα κανονισμό.
 6.2.6. Τα συστήματα συγκράτησης παιδιών που ενσωματώνουν φουσκωτά στοιχεία πρέπει να είναι σχεδιασμένα κατά τρόπον ώστε οι συνθήκες χρήσης (πίεση, θερμοκρασία, υγρασία) να μην επηρεάζουν την ικανότητά τους να πληρούν τις προδιαγραφές του παρόντος κανονισμού.
 6.3. Προδιαγραφές των συστημάτων συγκράτησης παιδιών
 6.3.1. Υλικό
 6.3.1.1. Ο κατασκευαστής συστημάτων συγκράτησης παιδιών πρέπει να δηλώνει εγγράφως ότι η τοξικότητα των υλικών που χρησιμοποιούνται στην κατασκευή των συστημάτων συγκράτησης και τα οποία είναι προσπελάσιμα στο συγκρατούμενο παιδί είναι σύμφωνη με τα σχετικά τμήματα του προτύπου ΕΝ 71-3:1994/A1:2000/AC. Είναι δυνατόν να διεξαχθούν δοκιμές επιβεβαίωσης της εγκυρότητας της δήλωσης κατά


text:
την κρίση της επιφορτισμένης με τη δοκιμή αρχής.
 6.3.1.2. Ο κατασκευαστής συστημάτων συγκράτησης παιδιών πρέπει να δηλώνει εγγράφως ότι η ευφλεκτότητα των υλικών που χρησιμοποιούνται στην κατασκευή των συστημάτων συγκράτησης είναι σύμφωνη με τα σχετικά τμήματα του προτύπου ΕΝ 71-2:2011. Είναι δυνατόν να διεξαχθούν δοκιμές επιβεβαίωσης της εγκυρότητας της δήλωσης κατά την κρίση της επιφορτισμένης με τη δοκιμή αρχής.
 6.3.2. Γενικά χαρακτηριστικά
 6.3.2.1. Εσωτερικά γεωμετρικά χαρακτηριστικά
 Η τεχνική υπηρεσία που είναι αρμόδια για τη διεξαγωγή των δοκιμών έγκρισης πρέπει να επαληθεύει τη συμμόρφωση των εσωτερικών διαστάσεων του συστήματος συγκράτησης παιδιών προς τις προδιαγραφές του σημείου 18. Για κάθε μέγεθος μέσα στο εύρος μεγέθους που έχει δηλώσει ο κατασκευαστής, οι ελάχιστες διαστάσεις για το πλάτος ώμων, το πλάτος ισχίων και το ύψος σε καθήμενη θέση πρέπει να πληρούνται σε συνδυασμό με τις ελάχιστες και τις μέγιστες διαστάσεις του ύψους ώμου.
 6.3.2.2. Εξωτερικές διαστάσεις
 Οι μέγιστες διαστάσεις για το πλάτος, το ύψος και το βάθος του συστήματος συγκράτησης παιδιών και για τις θέσεις των αγκυρώσεων ISOFIX με τις οποίες πρέπει να συνδέονται τα εξαρτήματα στερέωσης του συστήματος, πρέπει να καθορίζονται με τη βάση στήριξης του καθίσματος του οχήματος (VSF) όπως ορίζεται στο σημείο 2.17. του παρόντος κανονισμού.
 α)
 Τα συστήματα συγκράτησης παιδιών i-Size με μέτωπο προς τα εμπρός πρέπει να τοποθετούνται εντός των διαστάσεων του περιγράμματος ISO/F2x για ένα μειωμένου ύψους σύστημα συγκράτησης νηπίων με μέτωπο προς τα εμπρός (ύψος 650 mm) ΚΑΤΗΓΟΡΙΑΣ ΜΕΓΕΘΟΥΣ ISOFIX B1·
 β)
 Τα συστήματα συγκράτησης παιδιών i-Size με μέτωπο προς τα πίσω πρέπει να τοποθετούνται εντός των διαστάσεων του περιγράμματος ISO/R2 για ένα μειωμένου ύψους σύστημα συγκράτησης νηπίων με μέτωπο προς τα πίσω ΚΑΤΗΓΟΡΙΑΣ ΜΕΓΕΘΟΥΣ ISOFIX D·
 γ)
 Τα «συστήματα συγκράτησης παιδιών ISOFIX για ειδικά οχήματα» μπορούν να τοποθετούνται εντός οποιωνδήποτε διαστάσεων περιγράμματος ISO.
 6.3.2.3. Μάζα
 Η μάζα ενός ολοκληρωμένου συστήματος συγκράτησης παιδιών ISOFIX (συμπεριλαμβανομένου του συστήματος συγκράτησης παιδιών i-Size) σε συνδυασμό με τη μάζα του μεγαλύτερου παιδιού που πρόκειται να χρησιμοποιήσει το σύστημα συγκράτησης παιδιών δεν πρέπει να υπερβαίνει τα 33 kg. Αυτό το όριο μάζας ισχύει επίσης και για τα «συστήματα συγκράτησης παιδιών ISOFIX για ειδικά οχήματα».
 6.3.3. Εξαρτήματα στερέωσης ISOFIX
 6.3.3.1. Τύπος
 Τα εξαρτήματα στερέωσης ISOFIX μπορούν να συμμορφώνονται προς τα παραδείγματα που απεικονίζονται στο σχήμα 0 (α), ή προς άλλα κατάλληλα σχέδια που αποτελούν τμήμα ενός άκαμπτου ρυθμιζόμενου μηχανισμού, η φύση των οποίων προσδιορίζεται από τον κατασκευαστή του συστήματος συγκράτησης παιδιών ISOFIX.
 Σχήμα 0 α)
 Επεξήγηση
 1
 Εξάρτημα στερέωσης συστήματος συγκράτησης παιδιών ISOFIX — παράδειγμα 1
 2
 Εξάρτημα στερέωσης συστήματος συγκράτησης παιδιών ISOFIX — παράδειγμα 2
 Διαστάσεις σε mm
 6.3.3.2. Διαστάσεις
 Οι διαστάσεις του τμήματος του συστήματος συγκράτησης παιδιών ISOFIX στο οποίο συνδέεται το σύστημα αγκυρώσεων ISOFIX δεν πρέπει να υπερβαίνουν τις μέγιστες διαστάσεις του περιγράμματος στο σχήμα 0 β).
 Σχήμα 0 β)
 Διαστάσεις σε mm
 6.3.3.3. Ένδειξη μερικής ασφάλισης
 Το σύστημα συγκράτησης παιδιών ISOFIX πρέπει να είναι εφοδιασμένο με μέσα τα οποία υποδεικνύουν σαφώς ότι αμφότερα τα εξαρτήματα στερέωσης ISOFIX είναι πλήρως ασφαλισμένα στις αντίστοιχες κάτω αγκυρώσεις ISOFIX. Τα μέσα ένδειξης μπορούν να είναι ηχητικά, απτικά ή οπτικά ή συνδυασμός δύο ή


text:
περισσότερων ενδείξεων. Οι οπτικές ενδείξεις πρέπει να μπορούν να εντοπίζονται υπό όλες τις συνήθεις συνθήκες φωτισμού.
 6.3.4. Προδιαγραφές ιμάντα άνω σημείου πρόσδεσης για σύστημα συγκράτησης παιδιών ISOFIX
 6.3.4.1. Σύνδεσμος άνω σημείου πρόσδεσης
 Ο σύνδεσμος του άνω σημείου πρόσδεσης πρέπει να είναι ένα άγκιστρο του άνω σημείου πρόσδεσης ISOFIX, όπως απεικονίζεται στο σχήμα 0 γ), ή παρόμοια διάταξη η οποία δεν υπερβαίνει τις διαστάσεις του περιγράμματος στο σχήμα 0 γ).
 6.3.4.2. Στοιχεία ιμάντα άνω σημείου πρόσδεσης ISOFIX
 Ο ιμάντας άνω σημείου πρόσδεσης ISOFIX πρέπει να στηρίζεται από πλέγμα (ή ισοδύναμη διάταξη), εφοδιασμένο με δυνατότητα ρύθμισης και χαλάρωσης της τάσης.
 6.3.4.2.1. Μήκος ιμάντα άνω σημείου πρόσδεσης ISOFIX
 Το μήκος του ιμάντα του άνω σημείου πρόσδεσης για συστήματα συγκράτησης παιδιών ISOFIX πρέπει να είναι τουλάχιστον 2 000 mm.
 6.3.4.2.2. Δείκτης τάνυσης
 Ο ιμάντας του άνω σημείου πρόσδεσης ISOFIX ή το σύστημα συγκράτησης παιδιών ISOFIX πρέπει να είναι εφοδιασμένα με διάταξη η οποία υποδεικνύει ότι ο ιμάντας είναι πλήρως τανυσμένος. Η διάταξη αυτή μπορεί να αποτελεί τμήμα διάταξης ρύθμισης και χαλάρωσης της τάσης.
 6.3.4.2.3. Διαστάσεις
 Οι διαστάσεις σύμπλεξης για τα άγκιστρα του άνω σημείου πρόσδεσης ISOFIX υποδεικνύονται στο σχήμα 0 γ).
 Σχήμα 0 γ)
 Διαστάσεις συνδέσμου (τύπου αγκίστρου) του άνω σημείου πρόσδεσης ISOFIX
 6.3.5. Απαιτήσεις για τη διάταξη παρεμπόδισης περιστροφής και τη βάση διάταξης παρεμπόδισης περιστροφής του συστήματος συγκράτησης παιδιών i-Size
 Τα συστήματα συγκράτησης παιδιών i-Size που είναι εφοδιασμένα με διατάξεις παρεμπόδισης περιστροφής πρέπει να συμμορφώνονται σε όλες τις θέσεις χρήσης (π.χ. σε περίπτωση εξαρτήματος, βάσης, κ.λπ. μέσων στερέωσης ρυθμιζόμενων κατά μήκος, με τη μικρότερη και τη μεγαλύτερη θέση) με τις γεωμετρικές διατάξεις που ορίζονται στο παρόν σημείο και στα επιμέρους σημεία αυτού.
 Η συμμόρφωση προς τις απαιτήσεις που ορίζονται στα σημεία 6.3.5.1. και 6.3.5.2. κατωτέρω μπορεί να επαληθεύεται με φυσική προσομοίωση ή προσομοίωση σε υπολογιστή.
 Οι γεωμετρικές απαιτήσεις των σημείων 6.3.5.1. έως 6.3.5.4. κατωτέρω αναφέρονται σε σύστημα συντεταγμένων, o άξονας των οποίων βρίσκεται κεντρικά μεταξύ των δύο εξαρτημάτων στερέωσης ISOFIX και στον κεντρικό άξονα του αντίστοιχου συστήματος αγκύρωσης ISOFIX.
 Ο προσανατολισμός των αξόνων του συστήματος συντεταγμένων αναφέρεται στο σύστημα (συστήματα) στερέωσης του συστήματος συγκράτησης παιδιών:
 α)
 Ο άξονας X′ πρέπει να είναι παράλληλος με την κάτω επιφάνεια του συστήματος στερέωσης του συστήματος συγκράτησης παιδιών (CRF) (2) και στο μέσο διαμήκες επίπεδο του CRF·
 β)
 Ο άξονας Y′ πρέπει να είναι κάθετος προς το μέσο διαμήκες επίπεδο·
 γ)
 Ο άξονας Z′ πρέπει να είναι κάθετος προς την κάτω επιφάνεια του CRF.
 Για τη συμμόρφωση προς τις απαιτήσεις του παρόντος τμήματος, το σύστημα συγκράτησης παιδιών πρέπει να εγκαθίσταται σύμφωνα με το εγχειρίδιο χρήσης του συστήματος συγκράτησης παιδιών. Η θέση αποθήκευσης της διάταξης παρεμπόδισης περιστροφής εξαιρείται από αυτές τις απαιτήσεις.
 6.3.5.1. Γεωμετρικές απαιτήσεις για τη διάταξη παρεμπόδισης περιστροφής και τη βάση διάταξης παρεμπόδισης περιστροφής
 Η διάταξη παρεμπόδισης περιστροφής, συμπεριλαμβανομένης της σύνδεσής της με τα συστήματα συγκράτησης παιδιών, και η βάση διάταξης παρεμπόδισης περιστροφής πρέπει να βρίσκονται εξ ολοκλήρου στο εσωτερικό του εκτιμώμενου όγκου βάσει των διαστάσεων της διάταξης παρεμπόδισης περιστροφής (βλέπε επίσης σχήματα 1 και 2 του παραρτήματος 19 του παρόντος κανονισμού), που ορίζεται ως εξής:


text:
α)
 Κατά πλάτος, από δύο επίπεδα παράλληλα προς το επίπεδο X′-Z′, σε απόσταση 200 mm, και περί τον άξονα συμμετρίας· και
 β)
 Κατά μήκος, με δύο επίπεδα παράλληλα στο επίπεδο Z′-Y′ και τοποθετημένα σε αποστάσεις 585 mm και 695 mm προς τον άξονα συμμετρίας κατά μήκος του άξονα X′· και
 γ)
 Καθ’ ύψος, από ένα επίπεδο παράλληλο προς το επίπεδο X′-Y′, τοποθετημένο σε απόσταση 70 mm πάνω από τον άξονα συμμετρίας και μετρούμενο καθέτως προς το επίπεδο X′-Y′. Τα άκαμπτα, μη ρυθμιζόμενα μέρη της διάταξης παρεμπόδισης περιστροφής δεν πρέπει να υπερβαίνουν ένα επίπεδο παράλληλο προς το επίπεδο X′-Y′, τοποθετημένο σε απόσταση 285 mm κάτω από τον άξονα συμμετρίας και κάθετο προς το επίπεδο X′-Y′.
 6.3.5.2. Απαιτήσεις ρυθμίσεων της βάσης διάταξης παρεμπόδισης περιστροφής
 Η διάταξη παρεμπόδισης περιστροφής πρέπει να είναι ρυθμιζόμενη για να εξασφαλίζεται ότι η βάση διάταξης παρεμπόδισης περιστροφής μπορεί να τοποθετηθεί σε ολόκληρο το εύρος του ύψους του εκτιμώμενου όγκου της βάσης διάταξης παρεμπόδισης περιστροφής, όπως αναφέρεται κατωτέρω (βλέπε επίσης σχήματα 3 και 4 του παραρτήματος 19 του παρόντος κανονισμού). Όταν προβλέπεται σταδιακή ρύθμιση, η διαφορά μεταξύ δύο ασφαλισμένων θέσεων δεν πρέπει να υπερβαίνει τα 20 mm.
 Ο εκτιμώμενος όγκος της βάσης διάταξης παρεμπόδισης περιστροφής ορίζεται ως εξής:
 α)
 Κατά πλάτος, από δύο επίπεδα παράλληλα προς το επίπεδο X′-Z′, σε απόσταση 200 mm, και περί τον άξονα συμμετρίας· και
 β)
 Κατά μήκος, με δύο επίπεδα παράλληλα στο επίπεδο Z′-Y′ και τοποθετημένα σε αποστάσεις 585 mm και 695 mm προς τον άξονα συμμετρίας κατά μήκος του άξονα X′· και
 γ)
 Καθ’ ύψος, από δύο επίπεδα παράλληλα προς το επίπεδο X′-Y′ τοποθετημένα σε αποστάσεις 285 mm και 540 mm κάτω από τον άξονα συμμετρίας κατά μήκος του άξονα X′.
 Πρέπει να επιτρέπεται η δυνατότητα ρύθμισης της διάταξης παρεμπόδισης περιστροφής πέραν των ορίων ύψους στη διεύθυνση Z′, υπό την προϋπόθεση ότι κανένα μέρος δεν εκτείνεται πέραν των επιπέδων περιορισμού στις διευθύνσεις X′ και Y′.
 6.3.5.3. Διαστάσεις της βάσης διάταξης παρεμπόδισης περιστροφής
 Οι διαστάσεις της βάσης διάταξης παρεμπόδισης περιστροφής πρέπει να πληρούν τις ακόλουθες απαιτήσεις:
 α)
 Η ελάχιστη επιφάνεια επαφής της διάταξης παρεμπόδισης περιστροφής πρέπει να είναι 2 500 mm2, μετρούμενη ως επιφάνεια προβολής 10 mm πάνω από τη χαμηλότερη ακμή της βάσης διάταξης παρεμπόδισης περιστροφής (βλέπε σχήμα 0 δ))·
 β)
 Οι ελάχιστες εξωτερικές διαστάσεις πρέπει να είναι 30 mm στις διευθύνσεις X′ και Y′, με τις μέγιστες διαστάσεις να περιορίζονται από τον εκτιμώμενο όγκο της βάσης διάταξης παρεμπόδισης περιστροφής·
 γ)
 Η ελάχιστη ακτίνα των ακμών της βάσης διάταξης παρεμπόδισης περιστροφής πρέπει να είναι 3,2 mm.
 Σχήμα 0 δ)
 6.3.5.4. Διάταξη συγκράτησης της βάσης διάταξης παρεμπόδισης περιστροφής
 Μια διάταξη συγκράτησης πρέπει να χρησιμοποιείται για να ελεγχθεί κατά πόσον η βάση διάταξης παρεμπόδισης περιστροφής πληροί τις απαιτήσεις που ορίζονται στο σημείο 6.3.5.2 ανωτέρω (βλ. σχήμα 0 ε)). Εναλλακτικά, η προσομοίωση με ηλεκτρονικό υπολογιστή θεωρείται επίσης ικανοποιητική.
 Η διάταξη ορίζεται ως το σύστημα στερέωσης του συστήματος συγκράτησης παιδιών ISOFIX που αντιστοιχεί στην τάξη μεγέθους του συστήματος συγκράτησης παιδιών. Η διάταξη επεκτείνεται με δύο κάτω αγκυρώσεις ISOFIX διαμέτρου 6 mm. O γραμμοσκιασμένος κύβος που τοποθετείται μπροστά


text:
από τη διάταξη τοποθετείται και ταξινομείται κατά μέγεθος σύμφωνα με το σημείο 6.3.5.2 ανωτέρω. Το σύστημα συγκράτησης παιδιών έχει τα εξαρτήματα στερέωσής του ασφαλισμένα κατά τη διεξαγωγή της αξιολόγησης.
 Σχήμα 0 ε)
 6.4. Έλεγχος σημάνσεων
 6.4.1. Η τεχνική υπηρεσία που είναι αρμόδια για τη διεξαγωγή των δοκιμών έγκρισης πρέπει να ελέγχει τη συμμόρφωση των σημάνσεων προς τις προδιαγραφές του σημείου 4 του παρόντος κανονισμού.
 6.5. Έλεγχος οδηγιών εγκατάστασης και οδηγιών χρήσης
 6.5.1. Η τεχνική υπηρεσία που είναι αρμόδια για τη διεξαγωγή των δοκιμών έγκρισης πρέπει να ελέγχει τη συμμόρφωση των οδηγιών εγκατάστασης και χρήσης προς το σημείο 14 του παρόντος κανονισμού.
 6.6. Διατάξεις που ισχύουν για το συναρμολογημένο σύστημα συγκράτησης παιδιών
 6.6.1. Αντοχή στη διάβρωση
 6.6.1.1. Ένα πλήρες σύστημα συγκράτησης παιδιών, ή τα μέρη του που δύναται να διαβρωθούν, πρέπει να υπόκεινται στη δοκιμή διάβρωσης που περιγράφεται στο σημείο 7.1.1 κατωτέρω.
 6.6.1.2. Έπειτα από τη δοκιμή διάβρωσης στην οποία υπεβλήθησαν σύμφωνα με τα σημεία 7.1.1.1 και 7.1.1.2 κατωτέρω, δεν πρέπει να εμφανίζεται αφενός καμία αλλοίωση ικανή να βλάψει την καλή λειτουργία του συστήματος συγκράτησης παιδιών και αφετέρου καμία σημαντική διάβρωση όταν τα εξαρτήματα εξετάζονται δια γυμνού οφθαλμού από έναν εξειδικευμένο παρατηρητή.
 6.6.2. Απορρόφηση ενέργειας
 6.6.2.1. Για όλες τις διατάξεις με ερεισίνωτο, οι τομείς που ορίζονται στο παράρτημα 14 του παρόντος κανονισμού, κατά τη δοκιμή σύμφωνα με το παράρτημα 13, δίνουν μέγιστη επιτάχυνση μικρότερη των 60 g. Η συγκεκριμένη προδιαγραφή ισχύει επίσης για τις περιοχές των προστατευτικών από τις κρούσεις που βρίσκονται στην περιοχή πρόσκρουσης της κεφαλής.
 6.6.2.2. Στην περίπτωση συστημάτων συγκράτησης παιδιών με μόνιμες ρυθμιζόμενες διατάξεις στήριξης κεφαλής μηχανικής στερέωσης, στις οποίες είτε το ύψος της ζώνης ασφαλείας ενηλίκων, είτε το ύψος της παιδικής ζώνης τύπου σαγής ελέγχεται άμεσα από το ρυθμιζόμενο στήριγμα κεφαλής, δεν απαιτείται υλικό απορρόφησης ενέργειας στις επιφάνειες που ορίζονται στο παράρτημα 18 και οι οποίες δεν έρχονται σε επαφή με την κεφαλή του ομοιώματος, δηλαδή πίσω από το στήριγμα κεφαλής.
 6.6.3. Ανατροπή
 6.6.3.1. Το σύστημα συγκράτησης παιδιών πρέπει να υπόκειται σε δοκιμές σύμφωνα με το σημείο 7.1.2.· καθ’ όλη τη διάρκεια της δοκιμής, το ομοίωμα δεν πρέπει σε καμία περίπτωση να εκτιναχθεί εξ ολοκλήρου εκτός του συστήματος. Επιπλέον, όταν το κάθισμα δοκιμής βρίσκεται σε θέση ανατροπής, η κεφαλή του ομοιώματος δεν πρέπει να μετακινείται σε απόσταση μεγαλύτερη των 300 mm από την αρχική του θέση προς κάθετη διεύθυνση σε σχέση με το κάθισμα δοκιμής.
 6.6.4. Δυναμική δοκιμή
 6.6.4.1. Το σύστημα συγκράτησης παιδιών πρέπει να υποβάλλεται σε δυναμικές δοκιμές με βάση τον πίνακα 2, σύμφωνα με το σημείο 7.1.3 κατωτέρω:
 Πίνακας 2
 Εφαρμογή διαφορετικών κριτηρίων ανάλογα με τη διάταξη δοκιμής
 Μετωπική πρόσκρουση
 Οπίσθια πρόσκρουση
 Πλευρική πρόσκρουση
 Δοκιμή σε άμαξα+ πρότυπο κάθισμα
 Δοκιμή σε αμάξωμα αυτοκινήτου
 Δοκιμή σε άμαξα+ πρότυπο κάθισμα
 Δοκιμή σε αμάξωμα αυτοκινήτου
 Δοκιμή σε άμαξα+ πρότυπο κάθισμα
 Μέτωπο προς τα εμπρός
 Με μέτωπο προς τα πίσω και προς τα πλάγια
 Με μέτωπο προς τα εμπρός
 Με μέτωπο προς τα πίσω και προς τα πλάγια
 Με μέτωπο προς τα πίσω και προς τα πλάγια
 Με μέτωπο προς τα πίσω και προς τα πλάγια
 Με μέτωπο προς


text:
τα εμπρός
 Με μέτωπο προς τα πίσω και προς τα πλάγια
 Σημείωση 1:
 Πρότυπο κάθισμα: κάθισμα δοκιμής ή πάγκος δοκιμής
 Σημείωση 2:
 Για συστήματα συγκράτησης παιδιών με μέτωπο προς τα πλάγια κατά την πλευρική πρόσκρουση, αν δύο θέσεις είναι δυνατές, τότε η κεφαλή του ομοιώματος πρέπει να τοποθετείται πλησίον της πλευρικής πόρτας.
 6.6.4.1.1. Τα συστήματα συγκράτησης παιδιών της κατηγορίας i-Size πρέπει να υποβάλλονται σε δοκιμή στην άμαξα δοκιμής με τη χρήση του καθίσματος δοκιμής που προβλέπεται στο παράρτημα 6, και σύμφωνα με το σημείο 7.1.3.1. κατωτέρω.
 6.6.4.1.2. Τα συστήματα συγκράτησης παιδιών της κατηγορίας «ISOFIX για ειδικά οχήματα» πρέπει να υποβάλλονται σε δοκιμή με κάθε τύπο οχήματος για το οποίο προορίζονται. Η αρμόδια για τη διεξαγωγή της δοκιμής τεχνική υπηρεσία δύναται να μειώσει τον αριθμό των προς δοκιμή τύπων οχήματος αν δεν παρουσιάζουν σημαντικές διαφορές ως προς τις πτυχές που αναφέρονται στο σημείο 6.6.4.1.2.3 του παρόντος κανονισμού. Το σύστημα συγκράτησης παιδιών δύναται να δοκιμαστεί με έναν από τους ακόλουθους τρόπους:
 6.6.4.1.2.1.
 Σύστημα συγκράτησης παιδιών σύμφωνα με το σημείο 2.5. που συμμορφώνεται με το σημείο 6.3 του παρόντος κανονισμού και δεν υπερβαίνει τις διαστάσεις του περιγράμματος το οποίο ορίζεται στον κανονισμό αριθ. 16 παράρτημα 17 προσάρτημα 2, στην άμαξα δοκιμής με χρήση του πάγκου δοκιμής ο οποίος προδιαγράφεται στο παράρτημα 6 και σε συμμόρφωση με το σημείο 7.1.3.1. του παρόντος κανονισμού ή σε κέλυφος αμαξώματος οχήματος σύμφωνα με το σημείο 7.1.3.2. του παρόντος κανονισμού.
 6.6.4.1.2.2.
 Για σύστημα συγκράτησης παιδιών που δεν είναι σύμφωνο με το σημείο 2.5. και δεν συμμορφώνεται με το σημείο 6.3 του παρόντος κανονισμού (για παράδειγμα, σύστημα συγκράτησης παιδιών που δεν χρησιμοποιεί διάταξη αντιπεριστροφής ή που χρησιμοποιεί επιπρόσθετες αγκυρώσεις) ή που υπερβαίνει τις διαστάσεις οποιουδήποτε περιγράμματος το οποίο ορίζεται στον κανονισμό αριθ. 16 παράρτημα 17 προσάρτημα 2 στην άμαξα δοκιμής σε κέλυφος αμαξώματος οχήματος σύμφωνα με το σημείο 7.1.3.2. ή σε πλήρες όχημα σύμφωνα με το σημείο 7.1.3.3. του παρόντος κανονισμού.
 6.6.4.1.2.3.
 Χρησιμοποιείται επαρκής αριθμός τμημάτων του κελύφους του αμαξώματος ώστε να είναι αντιπροσωπευτικά της δομής του οχήματος και των επιφανειών πρόσκρουσης. Αν το σύστημα συγκράτησης παιδιών προορίζεται για χρήση στα οπίσθια καθίσματα, τότε αυτά πρέπει να περιλαμβάνουν το ερεισίνωτο των εμπρόσθιων καθισμάτων, το οπίσθιο κάθισμα, την έδρα του δαπέδου, τους στύλους B και C, καθώς και την οροφή. Αν το σύστημα συγκράτησης παιδιών προορίζεται για χρήση στο εμπρόσθιο κάθισμα, τα τμήματα πρέπει να περιλαμβάνουν το ταμπλό, τους στύλους A, το αλεξήνεμο, οποιουσδήποτε μοχλούς ή κομβία ελέγχου ή κονσόλα, το εμπρόσθιο κάθισμα, την έδρα του δαπέδου και την οροφή. Η αρμόδια για τη διεξαγωγή της δοκιμής τεχνική υπηρεσία ενδέχεται να επιτρέψει την εξαίρεση τμημάτων αν κριθούν πλεονάζοντα. Η δοκιμή πρέπει να πραγματοποιείται όπως προβλέπεται στο σημείο 7.1.3.2. του παρόντος κανονισμού, εξαιρουμένης της πλευρικής πρόσκρουσης.
 6.6.4.1.3. Η δυναμική δοκιμή πρέπει να διεξάγεται σε συστήματα συγκράτησης παιδιών που δεν έχουν υποβληθεί προηγουμένως σε άσκηση φόρτισης.
 6.6.4.1.4. Στην περίπτωση εγκατάστασης συστήματος συγκράτησης παιδιών «ISOFIX για ειδικά οχήματα» στην περιοχή των οπίσθιων με μέτωπο προς τα εμπρός καθισμάτων ενηλίκων (π.χ. στον χώρο των αποσκευών), πρέπει να διεξαχθεί μια δοκιμή με το (τα) μεγαλύτερο(-α)


text:
ομοίωμα (ομοιώματα) που επιτρέπεται (-ονται) από το σύστημα συγκράτησης παιδιών, σε πλήρες όχημα, όπως αυτό προδιαγράφεται στο σημείο 7.1.3.3. του παρόντος κανονισμού. Οι λοιπές δοκιμές, περιλαμβανομένης της δοκιμής συμμόρφωσης της παραγωγής, μπορούν να διεξαχθούν σύμφωνα με το σημείο 7.1.3.2 του παρόντος κανονισμού, αν το ζητήσει ο κατασκευαστής.
 6.6.4.1.5. Στην περίπτωση «συστήματος συγκράτησης ειδικών αναγκών», πρέπει να διεξαχθούν εις διπλούν όλες οι δυναμικές δοκιμές που καθορίζονται από τον παρόντα κανονισμό για το εύρος μεγέθους που προδιαγράφεται από τον κατασκευαστή: την πρώτη φορά χρησιμοποιώντας τα κύρια μέσα συγκράτησης, και τη δεύτερη φορά με χρήση όλων των μηχανισμών συγκράτησης. Σε αυτές τις δοκιμές, ιδιαίτερη προσοχή πρέπει να δίνεται στις προδιαγραφές των σημείων 6.2.1.5. και 6.2.1.6. του παρόντος κανονισμού.
 6.6.4.1.6. Στην περίπτωση συστημάτων συγκράτησης παιδιών που χρησιμοποιούν διάταξη αντιπεριστροφής, η δυναμική δοκιμή πρέπει να πραγματοποιηθεί ως εξής:
 6.6.4.1.6.1.
 Με τη διάταξη αντιπεριστροφής σε χρήση, και
 6.6.4.1.6.2.
 Χωρίς τη διάταξη αντιπεριστροφής σε χρήση, εκτός εάν προβλέπεται μηχανισμός για την πρόληψη της εσφαλμένης χρήσης της διάταξης αντιπεριστροφής.
 6.6.4.2. Κατά τη διάρκεια των δυναμικών δοκιμών, δεν πρέπει να συμβεί πλήρης ή μερική θραύση κανενός τμήματος του συστήματος συγκράτησης παιδιών που βοηθά στη διατήρηση του παιδιού στη θέση του, και δεν πρέπει να επέλθει αποσύσφιγξη των πορπών, του συστήματος ασφάλισης ή του συστήματος μετατόπισης. Η μόνη εξαίρεση είναι η περίπτωση που έχει προσδιοριστεί ότι τέτοια μέρη ή συστήματα έχουν λειτουργία περιορισμού φορτίου σύμφωνα με την τεχνική περιγραφή του παρασκευαστή, όπως ορίζεται στο σημείο 3.2.1 του παρόντος κανονισμού, και συμμορφώνονται με τα ακόλουθα κριτήρια:
 6.6.4.2.1.
 Λειτουργούν όπως προβλέπεται από τον κατασκευαστή.
 6.6.4.2.2.
 Δεν θέτουν σε κίνδυνο την ικανότητα του συστήματος συγκράτησης παιδιών να προστατεύει τον επιβάτη.
 6.6.4.3. Κριτήρια για το ομοίωμα σε περίπτωση μετωπικής και οπίσθιας πρόσκρουσης.
 6.6.4.3.1. Κριτήρια εκτίμησης του τραυματισμού για μετωπική και οπίσθια πρόσκρουση, όπως παρουσιάζονται στον πίνακα 3.
 Πίνακας 3
 Κριτήριο
 Συντομογραφία
 Μονάδα
 Q0
 Q1
 Q1,5
 Q3
 Q6
 Κριτήριο επιδόσεων για την κεφαλή (μόνο στην περίπτωση επαφής κατά τη διάρκεια των δοκιμών εντός του οχήματος)
 ΚΕΚ (3) (15)
 600
 600
 600
 800
 800
 Επιτάχυνση κεφαλής 3 ms
 A κεφαλής 3 ms
 g
 75
 75
 75
 80
 80
 Δύναμη έλξης στο άνω μέρος του λαιμού
 Fz
 Ν
 Μόνο για λόγους παρακολούθησης (4)
 Ροπή στρέψης στο άνω μέρος του λαιμού
 My
 Nm
 Μόνο για τη διαδικασία παρακολούθησης (5)
 Επιτάχυνση θώρακα 3 ms
 Α θώρακα 3 ms
 g
 55
 55
 55
 55
 55
 6.6.4.4. Μετατόπιση της κεφαλής του ομοιώματος για μετωπική και οπίσθια πρόσκρουση
 6.6.4.4.1. Συστήματα συγκράτησης παιδιών κατηγορίας i-Size:
 6.6.4.4.1.1. Συστήματα συγκράτησης παιδιών με μέτωπο προς τα εμπρός
 Μετατόπιση της κεφαλής: Κανένα μέρος της κεφαλής του ομοιώματος δεν πρέπει να μετακινείται πέραν των επιπέδων BA, DA και DΕ όπως αυτά ορίζονται στο σχήμα 1 κατωτέρω. Το όριο αυτό υπολογίζεται μετά την παρέλευση έως και 300 ms κατά το μέγιστο ή τη στιγμή που το ομοίωμα ακινητοποιείται πλήρως, όποιο από τα δύο συμβεί πρώτο.
 6.6.4.4.1.1.1. Όταν η δοκιμή διενεργείται σύμφωνα με το σημείο 6.6.4.1.6.2. ανωτέρω, πρέπει να επιτρέπεται ανοχή + 10 % επί της τιμής της απόστασης μετατόπισης της κεφαλής μεταξύ του σημείου Cr και του επιπέδου AB


text:
Σχήμα 1
 Διάταξη για τη δοκιμή συστήματος συγκράτησης με μέτωπο προς τα εμπρός
 Διαστάσεις σε mm
 6.6.4.4.1.2. Συστήματα συγκράτησης παιδιών με μέτωπο προς τα πίσω και πορτ-μπεμπέ:
 6.6.4.4.1.2.1.
 Μετατόπιση της κεφαλής: κανένα μέρος της κεφαλής του ομοιώματος δεν πρέπει να μετακινείται πέραν των επιπέδων FD, FG και DE, όπως φαίνεται στο σχήμα 2 κατωτέρω. Το όριο αυτό υπολογίζεται μετά την παρέλευση έως και 300 ms κατά το μέγιστο ή τη στιγμή που το ομοίωμα ακινητοποιείται πλήρως, όποιο από τα δύο συμβεί πρώτο.
 Σε περίπτωση επαφής μεταξύ ενός τέτοιου συστήματος συγκράτησης παιδιών με τη ράβδο διαμέτρου 100 mm και εφόσον πληρούνται όλα τα κριτήρια εκτίμησης του τραυματισμού και μετατόπισης της κεφαλής του ομοιώματος, πρέπει να διεξαχθεί μια επιπλέον δυναμική δοκιμή (μετωπική πρόσκρουση) με το βαρύτερο ομοίωμα που προορίζεται για τη δεδομένη ένδειξη του εύρους μεγέθους και χωρίς τη ράβδο διαμέτρου 100 mm· οι προδιαγραφές για την εν λόγω δοκιμή συνίστανται στην ικανοποίηση όλων των κριτηρίων εκτός εκείνων που αφορούν τη μετατόπιση προς τα εμπρός.
 Όταν η δοκιμή διενεργείται σύμφωνα με το σημείο 6.6.4.1.6.2. ανωτέρω, πρέπει να λαμβάνεται υπόψη μόνο η δεύτερη διάταξη χωρίς τη ράβδο διαμέτρου 100 mm.
 Σχήμα 2
 Διάταξη δοκιμής συστήματος συγκράτησης παιδιών με μέτωπο προς τα πίσω, μη στηριζόμενου επί του ταμπλό
 6.6.4.4.2. Όταν τα συστήματα συγκράτησης παιδιών της κατηγορίας «Σύστημα ISOFIX για ειδικά οχήματα» υποβάλλονται σε δοκιμή σε πλήρες όχημα ή σε κέλυφος του αμαξώματος οχήματος, το κριτήριο επιδόσεων για την κεφαλή (HPC) και η επιτάχυνση της κεφαλής 3 ms πρέπει να χρησιμοποιούνται ως κριτήρια αξιολόγησης. Εάν δεν υπάρχει επαφή της κεφαλής, τα κριτήρια αυτά πρέπει να πληρούνται χωρίς μέτρηση και να καταγράφονται μόνο ως «Χωρίς επαφή κεφαλής». Μετά τη δοκιμή, με τη χρήση πλήρους οχήματος, πρέπει να είναι δυνατόν να αφαιρεθεί το πλήρως συναρμολογημένο ομοίωμα από το σύστημα συγκράτησης παιδιών χωρίς τη χρήση μόχλευσης ή τη χρήση εργαλείων στο σύστημα συγκράτησης παιδιών ή στη δομή του οχήματος.
 6.6.4.4.3 Κατά τη διάρκεια των δυναμικών δοκιμών, κανένα μέρος του συστήματος συγκράτησης παιδιών που συγκρατούν το παιδί στη θέση δεν πρέπει να αποτύχει. Στα μέρη αυτά περιλαμβάνονται οι πόρπες, τα συστήματα ασφάλισης και τα συστήματα ανάκλισης, εκτός εάν προσδιορίζονται ως διατάξεις περιορισμού φορτίου. Κάθε διάταξη περιορισμού φορτίου πρέπει να προσδιορίζεται στις τεχνικές περιγραφές των κατασκευαστών, όπως ορίζεται στο σημείο 3.2.1 του παρόντος κανονισμού.
 6.6.4.5. Κριτήρια του ομοιώματος για πλευρική πρόσκρουση συστήματος συγκράτησης παιδιών με μέτωπο προς τα εμπρός και με μέτωπο προς τα πίσω.
 6.6.4.5.1. Κριτήριο εκτίμησης του κύριου τραυματισμού — Προφύλαξη της κεφαλής
 Κατά τη φάση φόρτισης της δοκιμής πλευρικής πρόσκρουσης, που διαρκεί έως 80 ms, η πλευρική προστασία πρέπει πάντα να τοποθετείται στο επίπεδο του κέντρου βάρους της κεφαλής του ομοιώματος, κάθετα προς τη διεύθυνση της εισχώρησης της πόρτας. Η προφύλαξη της κεφαλής πρέπει να αξιολογείται με βάση τα εξής κριτήρια:
 α)
 Καμία επαφή της κεφαλής με το φάτνωμα της πόρτας·
 β)
 Η κεφαλή δεν πρέπει να υπερβαίνει ένα κατακόρυφο επίπεδο που προσδιορίζεται με κόκκινη γραμμή στην κορυφή της πόρτας (κάμερα με λήψη εικόνων κάτοψης). Το εν λόγω κατακόρυφο επίπεδο προσδιορίζεται με μια γραμμή στην πόρτα που


text:
υφίσταται την πρόσκρουση, όπως ορίζεται στο παράρτημα 6 προσάρτημα 3 σχήμα 1.
 6.6.4.5.2. Συμπληρωματικά κριτήρια εκτίμησης του τραυματισμού για πλευρική πρόσκρουση
 Κριτήριο
 Συντομογραφία
 Μονάδα
 Q0
 Q1
 Q1,5
 Q3
 Q6
 Κριτήριο επιδόσεων για την κεφαλή (ΚΕΚ)
 ΚΕΚ (15)
 600
 600
 600
 800
 800
 Επιτάχυνση κεφαλής 3 ms
 A κεφαλής 3 ms
 g
 75
 75
 75
 80
 80
 Δύναμη φόρτισης στο άνω μέρος του λαιμού
 Fz
 Ν
 Μόνο για λόγους παρακολούθησης (6)
 Ροπή στρέψης στο άνω μέρος του λαιμού
 Mx
 Nm
 Μόνο για λόγους παρακολούθησης (7)
 6.6.5. Αντοχή στη θερμοκρασία
 6.6.5.1. Συναρμογές πόρπης, συσπειρωτήρες, διατάξεις προσαρμογής και μηχανισμοί ασφάλισης που ενδέχεται να επηρεαστούν από τη θερμοκρασία, πρέπει να υπόκεινται στη δοκιμή θερμοκρασίας που καθορίζεται στο σημείο 7.2.7 κατωτέρω.
 6.6.5.2. Έπειτα από τη δοκιμή θερμοκρασίας στην οποία υπεβλήθησαν σύμφωνα με το σημείο 7.2.7.1 κατωτέρω, δεν πρέπει να εμφανίζεται ουδεμία αλλοίωση ικανή να βλάψει την καλή λειτουργία του συστήματος συγκράτησης παιδιών όταν τα εξαρτήματα εξετάζονται δια γυμνού οφθαλμού από έναν εξειδικευμένο παρατηρητή. Στη συνέχεια θα πρέπει να διεξαχθούν οι δυναμικές δοκιμές.
 6.7. Ισχύουσες διατάξεις για μεμονωμένα στοιχεία του συστήματος συγκράτησης
 6.7.1. Πόρπη
 6.7.1.1. Η πόρπη πρέπει να έχει σχεδιαστεί κατά τρόπο ώστε να αποκλείεται κάθε δυνατότητα εσφαλμένης χρήσης. Αυτό σημαίνει, μεταξύ άλλων, ότι η πόρπη δεν πρέπει να μπορεί να παραμένει σε θέση ημίκλειστη· δεν πρέπει να είναι δυνατή η κατά λάθος ανταλλαγή των τμημάτων της πόρπης όταν αυτή είναι ασφαλισμένη· η πόρπη πρέπει να ασφαλίζει μόνον όταν όλα τα μέρη της έχουν εμπλακεί. Τα σημεία όπου η πόρπη έρχεται σε επαφή με το παιδί δεν πρέπει να έχουν πλάτος μικρότερο από το ελάχιστο πλάτος του ιμάντα, όπως ορίζεται στο σημείο 6.7.4.1.1 κατωτέρω. Το εν λόγω σημείο δεν εφαρμόζεται στις συναρμογές ζωνών που έχουν ήδη εγκριθεί δυνάμει του κανονισμού αριθ. 16 ή ισοδύναμου ισχύοντος προτύπου. Στην περίπτωση «συστήματος συγκράτησης ειδικών αναγκών», μόνον η πόρπη του πρωτεύοντος μέσου συγκράτησης πρέπει να πληροί τις προδιαγραφές των στοιχείων 6.7.1.2 έως και 6.7.1.8.
 6.7.1.2. Η πόρπη, ακόμα και όταν δεν τελεί υπό φόρτιση, πρέπει να παραμένει κλειστή οποιαδήποτε και εάν είναι η θέση της. Πρέπει να είναι εύκολο να χρησιμοποιηθεί και να πιαστεί. Η πόρπη πρέπει να απασφαλίζεται με πίεση επί ενός κομβίου είτε επί παρόμοιου μηχανισμού.
 Η επιφάνεια επί της οποίας η πίεση αυτή πρέπει να εφαρμόζεται πρέπει να έχει, στην πραγματική θέση απασφάλισης και όταν προβάλλεται σε επίπεδο κάθετο στην αρχική διεύθυνση της κίνησης της πόρπης:
 α)
 Για τις ενσφηνωμένες διατάξεις, ελάχιστη επιφάνεια 4,5 cm2 και ελάχιστο πλάτος 15 mm·
 β)
 Για τις μη ενσφηνωμένες διατάξεις, επιφάνεια of 2,5 cm2 και ελάχιστο πλάτος 10 mm. Το πλάτος πρέπει να είναι η μικρότερη από τις δύο διαστάσεις που σχηματίζουν την προδιαγραφόμενη περιοχή και πρέπει να μετράται ορθογωνίως προς τη διεύθυνση της κίνησης του κομβίου απασφάλισης.
 6.7.1.3. Η επιφάνεια απασφάλισης της πόρπης πρέπει να είναι ερυθρού χρώματος. Κανένα άλλο τμήμα της πόρπης δεν πρέπει να έχει το χρώμα αυτό.
 6.7.1.4. Πρέπει να είναι δυνατή η απασφάλιση του παιδιού από το σύστημα συγκράτησης με έναν απλό χειρισμό μίας μόνο πόρπης. Επιτρέπεται η απομάκρυνση του παιδιού μαζί με συστήματα όπως


text:
πορτ-μπεμπέ/βρεφική κούνια/μηχανισμοί συγκράτησης πορτ-μπεμπέ εάν το σύστημα συγκράτησης παιδιών μπορεί να απασφαλιστεί με τον χειρισμό κατ’ ανώτατο όριο δύο κομβίων απασφάλισης.
 6.7.1.4.1. Ρυθμιστής θέσης ιμάντων ώμου
 Εάν παρέχεται ρυθμιστής θέσης ιμάντων ώμου, πρέπει να είναι σχεδιασμένος έτσι ώστε να εμποδίζει την εσφαλμένη χρήση. Δεν πρέπει να είναι δυνατή η χρήση της διάταξης με τρόπο που θα μπορούσε να προκαλέσει συστροφή των ιμάντων ώμου. Πρέπει να είναι δυνατή η στερέωση της διάταξης σε όχι περισσότερο από μία κίνηση. Η δύναμη που απαιτείται για τη στερέωση της διάταξης δεν πρέπει να υπερβαίνει τα 15 N.
 6.7.1.4.2. Ο ρυθμιστής θέσης ιμάντων ώμου πρέπει να είναι εύκολο να χρησιμοποιηθεί και να πιαστεί. Πρέπει να είναιδυνατόν να ανοίγει με μία απλή κίνηση, αλλά ο χειρισμός του μηχανισμού απασφάλισης πρέπει να είναι δύσκολος για το παιδί. Η δύναμη που απαιτείται για την απασφάλιση της διάταξης δεν πρέπει να υπερβαίνει τα 15 N.
 6.7.1.4.3. Ο ρυθμιστής θέσης ιμάντων ώμου δεν πρέπει να υπερβαίνει τα 60 mm σε ύψος.
 6.7.1.5. Η απασφάλιση της πόρπης πρέπει να επιτρέπει την απομάκρυνση του παιδιού ανεξαρτήτως του «καθίσματος», του «στηρίγματος του καθίσματος» ή του «προστατευτικού από τις κρούσεις», αν υπάρχουν, και αν το σύστημα περιλαμβάνει ιμάντα μεταξύ των ποδιών, αυτός πρέπει να απασφαλίζεται με τον χειρισμό της ίδιας πόρπης.
 6.7.1.6. Η πόρπη πρέπει να αντέχει στις προδιαγραφές λειτουργίας της δοκιμής θερμοκρασίας του σημείου 7.2.7. κατωτέρω και σε επαναλαμβανόμενες ενέργειες, ενώ πρέπει, πριν από τη δυναμική δοκιμή που περιγράφεται στο σημείο 7.1.3 κατωτέρω, να υποστεί 5 000 ± 5 κύκλους ανοίγματος και κλεισίματος υπό κανονικές συνθήκες χρήσης.
 6.7.1.7. Η πόρπη πρέπει να υποβληθεί στις εξής δοκιμές ανοίγματος:
 6.7.1.7.1. Δοκιμή υπό φόρτιση
 6.7.1.7.1.1. Για την εν λόγω δοκιμή πρέπει να χρησιμοποιείται ένα σύστημα συγκράτησης παιδιών που έχει ήδη υποβληθεί στη δυναμική δοκιμασία που περιγράφεται στο σημείο 7.1.3 κατωτέρω.
 6.7.1.7.1.2. Η αναγκαία δύναμη για να ανοιχθεί η πόρπη, κατά τη δοκιμή που προβλέπεται στο σημείο 7.2.1.1 κατωτέρω, δεν πρέπει να υπερβαίνει τα 80 N.
 6.7.1.7.2. Δοκιμή χωρίς φόρτιση
 6.7.1.7.2.1. Για αυτή τη δοκιμή πρέπει να χρησιμοποιηθεί πόρπη που δεν έχει προηγουμένως υποβληθεί σε φόρτιση. Η αναγκαία δύναμη για να ανοιχθεί η πόρπη όταν δεν βρίσκεται υπό φόρτιση πρέπει να είναι της τάξης των 40–80 N στις δοκιμές που αναφέρονται στο σημείο 7.2.1.2 κατωτέρω.
 6.7.1.8. Αντοχή
 6.7.1.8.1. Κατά τη διάρκεια της δοκιμής σύμφωνα με το σημείο 7.2.1.3.2 κατωτέρω, κανένα τμήμα της πόρπης ή των παρακείμενων ιμάντων δεν πρέπει να θραυστεί ή να αποσπαστεί.
 6.7.1.8.2. Ανάλογα με το όριο μάζας που δηλώνεται από τον κατασκευαστή, η πόρπη ζώνης τύπου σαγής πρέπει να αντέχει:
 6.7.1.8.2.1.
 σε 4 kN, εάν το όριο μάζας είναι μικρότερο ή ίσο με 13 kg·
 6.7.1.8.2.2.
 σε 10 kN, εάν το όριο μάζας είναι μεγαλύτερο από 13 kg.
 6.7.1.8.3. Η αρχή έγκρισης τύπου μπορεί να μην απαιτήσει τη διεξαγωγή της δοκιμής αντοχής της πόρπης, αν τα ήδη διαθέσιμα στοιχεία καθιστούν την εν λόγω δοκιμή πλεονάζουσα.
 6.7.2. Διάταξη ρύθμισης
 6.7.2.1. Το εύρος των ρυθμίσεων πρέπει να είναι επαρκές ώστε να επιτρέπει τη σωστή ρύθμιση του συστήματος συγκράτησης παιδιών για όλα τα μεγέθη για τα οποία


text:
προορίζεται η διάταξη, καθώς και την ικανοποιητική εγκατάσταση σε όλα τα οχήματα που είναι συμβατά με το i-Size.
 6.7.2.2. Όλες οι διατάξεις ρύθμισης πρέπει να είναι του τύπου «ταχείας ρύθμισης».
 6.7.2.3. Οι διατάξεις του τύπου «ταχείας ρύθμισης» πρέπει να είναι προσιτές όταν το σύστημα συγκράτησης παιδιών είναι σωστά εγκατεστημένο και το παιδί ή το ομοίωμα είναι στη θέση του.
 6.7.2.4. Μια διάταξη του τύπου «ταχείας ρύθμισης» πρέπει να προσαρμόζεται εύκολα στη σωματική διάπλαση του παιδιού. Ιδίως, όταν η δοκιμή πραγματοποιείται σύμφωνα με το σημείο 7.2.2.1 κατωτέρω, η απαραίτητη δύναμη για να λειτουργήσει ο μηχανισμός χειροκίνητης ρύθμισης δεν πρέπει να υπερβαίνει τα 50 N.
 6.7.2.5. Δύο δείγματα των μηχανισμών ρύθμισης των συστημάτων συγκράτησης παιδιών πρέπει να υποβληθούν σε δοκιμές σύμφωνα με τις προδιαγραφές λειτουργίας της δοκιμής θερμοκρασίας των στοιχείων 7.2.7.1 και 7.2.3 κατωτέρω.
 6.7.2.5.1. Η ολίσθηση του ιμάντα δεν πρέπει να υπερβαίνει τα 25 mm ανά μηχανισμό ρύθμισης και τα 40 mm για όλους τους μηχανισμούς ρύθμισης.
 6.7.2.6. Ο μηχανισμός δεν πρέπει να θραυστεί ή να αποσπαστεί όταν υποβάλλεται στη δοκιμή σύμφωνα με το σημείο 7.2.2.1 κατωτέρω.
 6.7.2.7. Ένας μηχανισμός ρύθμισης που βρίσκεται απευθείας εγκατεστημένος στο σύστημα συγκράτησης παιδιών πρέπει να δύναται να αντέχει σε επαναλαμβανόμενες ενέργειες, και πρέπει, πριν από τη δυναμική δοκιμή που υποδεικνύεται στο σημείο 7.1.3, να υποστεί δοκιμασία 5 000 ± 5 κύκλων, όπως ορίζεται στο σημείο 7.2.3.
 6.7.3. Συσπειρωτήρες
 6.7.3.1. Συσπειρωτήρες αυτόματης ασφάλισης
 6.7.3.1.1. Ο ιμάντας που είναι εξοπλισμένος με συσπειρωτήρα αυτόματης ασφάλισης δεν πρέπει να εκτυλίσσεται για μήκος μεγαλύτερο των 30 mm μεταξύ των θέσεων ασφάλισης του συσπειρωτήρα. Μετά μία κίνηση του φέροντος προς τα πίσω, ο ιμάντας πρέπει είτε να παραμένει στην αρχική του θέση, είτε να επανέλθει αυτόματα στη θέση αυτή ως συνέπεια των κινήσεων του φέροντος προς τα εμπρός.
 6.7.3.1.2. Αν ο συσπειρωτήρας αποτελεί τμήμα μιας ζώνης κάτω της πυέλου, η δύναμη επανατύλιξης του ιμάντα δεν πρέπει να είναι κατώτερη των 7 N, όπως η δύναμη αυτή μετριέται επί του ελεύθερου μήκους μεταξύ του ομοιώματος και του συσπειρωτήρα σύμφωνα με το σημείο 7.2.4.1 κατωτέρω. Αν ο συσπειρωτήρας αποτελεί τμήμα μιας διαγώνιας ζώνης, η δύναμη επανατύλιξης του ιμάντα δεν πρέπει να είναι κατώτερη των 2 N και δεν πρέπει να υπερβαίνει τα 7 N όταν μετριέται με ανάλογο τρόπο. Αν ο ιμάντας διέρχεται από άξονα μετάδοσης ή τροχαλία, η δύναμη επανατύλιξης πρέπει να μετρηθεί επί του ελεύθερου μήκους μεταξύ του ομοιώματος και του άξονα μετάδοσης ή της τροχαλίας. Αν το σύνολο περιέχει ένα χειροκίνητο ή αυτόματο μηχανισμό που εμποδίζει τον ιμάντα να επανατυλιχθεί πλήρως, ο μηχανισμός αυτός δεν πρέπει να βρίσκεται σε λειτουργία κατά την πραγματοποίηση των εν λόγω μετρήσεων.
 6.7.3.1.3. Ο ιμάντας πρέπει να εκτυλιχθεί από το συσπειρωτήρα και να αφεθεί να επανατυλιχθεί σύμφωνα με τη μέθοδο που περιγράφεται στο σημείο 7.2.4.2 κατωτέρω, μέχρις ότου συμπληρωθεί μία σειρά 5 000 κύκλων εκτύλιξης και επανατύλιξης. Ο συσπειρωτήρας πρέπει, στη συνέχεια, να υποβληθεί στις συνθήκες της δοκιμής θερμοκρασίας που παρέχονται στο σημείο 7.2.7.1 και στη δοκιμασία διάβρωσης που προβλέπεται στο σημείο 7.1.1 και, στη συνέχεια, στη δοκιμή αντοχής στη σκόνη που περιγράφεται στο σημείο